“Tesla S” rasprodat prije početka proizvodnje – Informer\nKompaniji za proizvodnju električnih automobila “Tesla” ne cvjetaju ruže u poslijednje vrijeme, ali je vlasnik Elon Musk kategoričan u tvrdnjama da će firma iz Kalifornije za godinu dana postati profitabilna. To dokazuje tvrdnjama da je najnoviji model “S” već naručen u preko 6.500 primjeraka, što je više automobila nego što je godišnji kapacitet fabrike!\nPrvih 1.000 primjeraka modela “S” biće proizvedeni specijalno za tržište Sjeverne Amerike, sa baterijom čiji domet bi trebalo da bude oko 450 kilometara. Poslije ove limitirane serije, plan je da se započne redovna proizvodnja, u kojoj će se naći i primjerci sa baterijama manjih dometa – oko 350 i oko 250 kilometara. Plan je da se 2012. godine proizvede 5.000 sedana modela “S”, čime bi se stekli uslovi da proizvodnja 2013. godine dostigne čak 20.000 jedinica, što do sada nije uradio nijedan proizvođač električnih automobila.


Danas startuje program „Moja prva plata“, prijave kompanija do 25. septembra - Glas Zaječara\nHome Ekonomija Danas startuje program „Moja prva plata“, prijave kompanija do 25. septembra\nProgram podsticaja zapošljavanja mladih Vlade Srbije „Moja prva plata“ danas zvanično počinje prijavom kompanija koje su zainteresovane za zapošljavanje mladih do 30 godina. Prijavljivanje kompanija trajaće do 25. septembra, nakon čega će se za ovaj program prijavljivati mladi.\nPredsednik Privredne komore Srbije Marko Čadež rekao je danas za RTS da je Vlada za program podsticaja zapošljavanja, koji je usvojen prošle nedelje, odvojila dve milijarde dinara čime će biti omogućene dodaticije za zapošljavanje 10.000 mladih u trajanju od devet meseci, piše Insajder.\n„Svako ko devet meseci radi sa nekim čovekom određeni posao sigurno ima interes da posle ostane. To je za preduzeće važno iz jednog osnovnog razloga, jer su ti mladi ljudi budućnost te kompanije“, istakao je predsednik Privredne komore Srbije.\nČadež dodaje da će zainteresovani mladi imati mogućnost da se prijave od 1. do 15. oktobra preko portala koji je uradila Kancelarija za IT Vlade Srbije i da je Nacionalna služba za zapošljavanje već na svom sajtu već otvorila posebanu rubriku „Moja prva plata“ za kompanije.\n„Na to će naravno poslodavci dodavati svoj deo, u zavisnosti od toga o kakvom radnom mestu se radi“, dodao je Čadež.\nPrethodni tekstKon: Učenici će u školi moći da nose bilo kakve maske, ne moraju biti troslojne


Borba ekskluzivno saznaje: Na optuženičkoj klupi Migo i trojica aktivista DPS-a! – Borba\nBorba ekskluzivno saznaje: Na optuženičkoj klupi Migo i trojica aktivista DPS-a!\nBivši gradonačelnik Podgorice i generalni sekretar predsjednika Crne Gore Mila Đukanovića, Slavoljub Stijepović i još trojica aktivista te partije naći će se na optužnici SDT-a zbog pranja novca putem pomaganja, potvrđeno je Borbi u tužilaštvu.\nKako saznajemo, optužnica će uskoro biti zvanično prezentovana. Osim Stijepovića, na spisku optuženih biće i aktivisti DPS-a iz Zete.\nSpecijalno državno tužilaštvo je donijelo naredbu i o proširenju istrage protiv predsjednika Atlas grupe Duška Kneževića zbog osnovane sumnje da je izvršio krivično djelo stvaranje kriminalne organizacije.\nStijepović je 18. januara saslušan u Specijalnom državnom tužilaštvu povodom afere “Koverat”.\nPočetkom oktobra 2017. godine, Kneževićev vozač Vlatko Baja Rašović rekao je policiji da blizu 100.000 dolara, koje je sa još petoricom zaposlenih u Atlas grupi konvertovao u evre prošlog oktobra, pripadaju Stijepoviću.\nKasnije, kada se pojavio snimak, Stijepović je na saslušanju u Specijalnom tužilaštvo otkucao imena lokalnih aktivista vladajuće partije iz Zete kojima je podijelio blizu 100.000 evra, što je naš portal ekskluzivno objavio.\nStijepović je saopštio istražiteljima imena i prezimena aktivista DPS-a kojima je podijelio novac koji je uzeo od biznismena Duška Kneževića.


Centralna tema razgovora bila je donošenje novog ustava i rešenja koja se predlažu u oblasti ljudskih i manjinskih prava. Narodni poslanici su informisali gosta o dosadašnjim aktivnostima na pripremi ustavnih promena i istakli da je jedna trećina ustava posvećena pitanjima ljudskih i manjinskih prava. Posebno su ukazali na činjenicu da se nijedna ozbiljnija primedba nije čula na predložena ustavna rešenja u oblasti ljudskih i manjinskih prava, odnosno da je najmanje primedaba bilo upravo na ova ponuđena rešenja. Povelja o ljudskim i manjinskim pravima, koja je doneta pre tri godine, urađena je po najvišim evropskim standardima i njeni osnovni principi naći će se u novom ustavu, rečeno je na sastanku. Takođe je istaknuto da je pri izradi novih ustavnih rešenja korišćena praksa evropskog zakonodavstva u ovoj oblasti.\nKad je u pitanju lokalna samouprava, rečeno je da je na planu decentralizacije dosta učinjeno i da je pokrenuta inicijativa za donošenje zakona o imovini lokalne samouprave. Za to sada postoje ustavna ograničenja i ona treba da se otklone donošenjem novog ustava.\nJurgen Herman, koji boravi u našoj zemlji radi pripreme izveštaja o stanju nacionalnih manjina u Vojvodini, posebno interesovao za položaj nacionalnih manjina u Pokrajini i uspostavljanje saradnje Narodne skupštine i Skupštine Vojvodine radi rešavanja zajedničkih problema u ovoj oblasti. U razgovoru je ocenjeno da se stanje međunacionalnih odnosa u Vojvodini značajno popravilo u poslednjih nekoliko godina, a što se tiče saradnje sa pokrajinskim Parlamentom, rečeno je da su do sada su izostale konkretne inicijative u tom pogledu, ali da postoji spremnost da se u narednom periodu uspostavi čvršća saradnja.


Biljana Petrović: Nema potrebe da se čeka poslednji dan za podnošenje zahteva - Domaćinska kuća\nKuća » Konkursi i Programi » Biljana Petrović: Nema potrebe da se čeka poslednji dan za podnošenje zahteva\nIlustracija: Biljana Petrović, foto: Jasna Bajšanski\nU fokusu Dana poljoprivrede koji, u organizaciji Novosadskog sajma, traju četiri dana, su subvencije i novčani podsticaji poljoprivredi i ruralnom razvoju. Na online konferenciji pod nazivom „Kako do subvencija u poljoprivredi“ održanoj danas, jedno od prvih pitanja bilo je: zašto kasni isplata subvencija?\nBiljana Petrović, direktorka Uprave za agrarna plaćanja odgovorila je da je najvažnije kada poljoprivrednici podnose zahtev i da to urade pravilno.\n-Sem toga, poljoprivrednici trebaju da znaju kako funkcioniše Uprava za agrarna plaćanja, mada mislim da im je to već poznato. Od 150.000 zahteva, koliko se podnese, na početku godine ih je malo, jer je i manji broj pravilnika aktuelan. Sve ono što se podnosi kasnije, kada su rokovi pravilnika pri kraju, a kada i stigne najveći broj zahteva, obarađuje se radi kasnije i zbog toga poljoprivrednici kasnije dobijaju novac. Mi isti broj zaposlenih imamo i 1. februara i 21. maja, rekla je Petrovićeva.\nKao drugi razlog kašnjenja isplate subvencija direktorka Uprave za agrarna plaćanja navela je i da poljoprivrednici i Uprava mnogo vremena izgube i na svako kasnije dostavljanje dokumentacije jer svako zaustavljanje procesa podrazumeva ponovnu obradu zahteva.\n-Pravilnici su standardni, a naši korisnici znaju šta je to od dokumentacije neophodno za podnošenje samog zahteva tako da je jako važno da pošalju kompletnu i ispravnu dokumentaciju kako bi mi bili brži i efikasniji. U samom procesu, od ponošenja zahteva, ukoliko nešto od dokumetacije nedostaje, a mi ne možemo da je dobijemo po službenoj dužnosti, dok se kod nas uz dopunu ponovo vrati, prođe više od dva meseca. Tada sledi ponovna obrada zahteva, obajsnila je Biljana Petrović i dodala da je reč o živom procesu i da nema potrebe da se čeka poslednji dan za podnošenje zahteva.\nPrevPrethodnaKakav će rod maline biti ove godine\nSledećaRaskošna lepotica za vaše balkone i vrtoveNext\nFinansiranje poljoprivrede u Srbiji\nNa panel diskusija ,,Finansiranje poljoprivrede u Srbiji „, u okviru Berry busines forumu, učestvovali su


Foto: Tanjug/ Sava Radovanović, Vesna Lalić, Shutterstock / RAS Srbija\nObesmišljena, omalovažavana, ponižena, svedena na čaršijske priče i gnusne uvrede - tako izgleda danas Skupština Srbije. Za domaću javnost to možda i nije tolika nepoznanica, a sva je prilika da nije ni za Evropsku uniju, koja srpski parlament izdvojila kao jednu od ključnih institucija čije je funkcionisanje u ozbiljnom problemu.\nUpravo to je navedeno u pre dva dana objavljenom Izveštaju o napretku Srbije koji je predstavila Evropska komisija (EK), u čijm uvodu piše da postoji hitna potreba da se stvori više prostora za istinsku međustranačku debatu, da nekoliko opozicionih stranaka bojkotuje parlament, i da je "parlamentarna praksa vladajuće koalicije dovela do pogoršanja zakonodavne rasprave i kontrole, i potkopala parlamentarni nadzor nad izvršnom vlašću".\nOvo je samo još jedan dokaz da najviši zakonodoavni organ u zemlji ima ozbiljan problem sa radom, iako su se ovih dana mnogi predstavnici vlasti trudili da minimiziraju značaj i drugih, pa i ovih kritika.\nTako je najpre premijerka Ana Brnabić, mnogi su primetili, prilično nervozna, najpre rekla da je Izveštaj zabavlja, a zatim i da sadrži političke ocene. Nakon nje, manje-više svi predstavnici vlasti su ponavljali iste i slične stvari.\nIsti slučaj je i sa objašnjenjem prve žene najvažnijeg zakonodavnog tela Maje Gojković, koja kao i Brnabić govori o političkim ocenama, ali i o prostoru za poboljšanje. Kada je reč o njenoj odgovornosti za takvu situaciju, čini se da je ne vidi.\nMeđutim, činjenica je da se u izveštaju navodi sve ono što srpska javnost svakodnevno gleda, tačnije što je gledala do početka bojkota parlamentarnog rada početkom 2019. godine, kada je deo opozicije napustio poslaničke klupe i koje je zamenio skupštinskim holom, konferencijama za medije, terenima...\nIpak, ovo nije nikakvo iznenađenje, ako se na umu ima i, recimo, prošlogodišnji izveštaj koji je, kao i ovaj, sve problematične stvari manje-više apostrofirao. Nevolja je, međutim, što se gotovo sve ponavljaju i ove godine, što navodi na pomisao da čelne ljude Skupštine Srbije, pa i aktuelnu vladu, one previše ne dotiču.\n- Praksa vladajuće koalicije često je sprečavala parlament da pravilno obavlja svoju zakonodavnu funkciju - generalna je i vrlo ozbiljna kritika upućena na račun rada Skupštine, a indirektno i vlade Srbije.\nAmandmani, hitan postupak, trošenje vremena...\nPojašnjeno je da se radi o tome da postoji praksa spajanje nepovezanih zakona u jednu tačku za raspravu, ali i predlaganje na stotine amandmana "koji nisu relevantni za sadržaj zakona".\n- Ove prakse, kojima je cilj iskoristiti dodeljeno vreme za raspravu na plenarnoj sednici, sistematski su korišćene od decembra 2017. godine - piše u izveštaju.\nNOVI APSURD U SKUPŠTINI Naprednjaci podneli 350 AMANDMANA: "Nećemo da budemo glineni golubovi opozicije"\nTakođe, ponovo se navodi i problematična praksa usvajanja zakona po hitnom postupku. Od prošlog do februara ove godine, to se dešavalo u čak 44 odsto slučajeva. To je, ujedno i razlog odstustva demokratske diskusije.\n- Parlamentarna opozicija u većini slučajeva nije bila u stanju da efikasno učestvuje u zakonodavnoj raspravi i da predstavi svoje amandmane - piše u dokumentu Evropske komisije, a kao primer navode se ključni zakoni, poput seta zakonskih predloga o budžetu za 2019. godinu.\nTakođe, navodi se i da budžetski nadzor od strane zakonodavnog tela treba da se poboljša.\nBez podrške nezavisnim institucijama\nTakođe, navodi se i da parlament nije podržao ulogu nezavisnih institucija, što se ilustruje i primerima.\n- Od 2014. godine, parlament nije razmatrao nijedan od godišnjih izveštaja od strane nezavisnih tela na svojim plenarnim sednicama, ilustrujući tako nedostatak spremnosti da osigura delotvoran nadzor nad vladom - piše u Izveštaju.\nPreciznije, tu se misli na izveštaje zaštitnika građana, poverenika za informacije od javnog značaja, kao i poverenika za ljudska i manjinska prava.\nKonstatovano je da se povećao broj redovnih sesija u okviru koji poslanici postavljaju pitanja izvršnoj vlasti, što je dobra stvar, ali se od,ah zatim navodi da je tokom prošle godine održana samo jedna javna rasprava.\nKao još jedan "minus" zabeležen je nedostatak godišnjih planova rada i "ad hoc" određivanja dnevnog reda, što dovodi do neizvesnosti. Problem je i to što su predstavnici opozicije na čelu samo dva parlamentarna odbora.\nOpoziciju vratiti u parlament\nTakođe, piše i da je period izveštavanja (mart 2018/mart 2019) obeležila polarizovana politička scena, kao i da je to imalo negativan uticaj na rad demokratskih institucija, posebno parlamenta.\nBojkot opozicije skupštinskog rada počeo je početkom 2019. godine\n- Postoji velika potreba da se stvori prostor za istinsku debatu i uslovi za značajno učešće opozicije u parlamentu - navodi se u dokumentu, gde još piše i da su stranke, pre svega one okupljene oko Saveza za Srbiju bojkotuju rad parlamenta, ali i da su najavile mogućnost bojkota i parlamentarnih izbora.\nU izveštaju je kao pozitivno ocenjeno to što je parlament nastavio da održava debate o pregovaračkim pozicijama Srbije za poglavlja o pridruživanju EU, i razmene mišljenja na tu temu. Navodi se i da od ukupno 250 poslanika, trećinu čine žene, kao i da postoji ženska parlamentarna mreža.\nIpak, napomenuto je da bi bilo poželjno izmeniti skupštinski Poslovnik o radu, ali i usvojiti kodeks ponašanja sa ekspertizom EU.\nFoto: Narodna skupština RS / Tanjug\nIzveštaj o napretku Srbije uručen je i predsednici Skupštine\nMaja Gojković za Blic: Pozivala sam da ne bojkotuju parlament\nZa ovakvo stanje u srpskom parlamentu, krivica se može pripisati na razne adrese, ali predsednica Skupštine Maja Gojković, sasvim sigurno je prva na spisku. Ona za "Blic" navodi da postoje političke ocene u ovom dokumentu ali da, ukoliko ih zanemari, smatra da "tu ima i sadržine na kojoj može da se radi da se poboljšaju određeni segmenti". Smeta joj, recimo, to što se SzS pominje u kontekstu rada parlamenta jer on, kako kaže, "nije parlamentarna stranka, niti je učestvovao na poslednjim parlamentarnim izborima".\n- Kao predsednica parlamenta više puta sam pozivala predstavnike manjeg dela opozicije koji bojkotuje rad parlamenta, pre svega rad u plenumu, jer oni učestvuju u radu odbora i u parlamentarnim delegacijama, da dođu i da razgovaramo u parlamentu o unapređenju rada. I zaista, u Izveštaju se i konstatuje moj poziv na kolegijum. Svakako očekujem da se poslaničke grupe pisanim putem izjasne o svojim predlozima poboljšavanja rada parlamenta, i spremna sam da razgovramo o tome - kaže Gojković, uz napomenu da se jedna poslanička grupa, kao i neki samostalni poslanici koji su do sada bojkotovali rad u plenumu, vratili na zasedanja.\nNisu samo kritike\nOvo je, zapravo njen odgovor na pitanje "Blica" da li se oseća odgovornom za ovkvu situaciju u Skupštini Srbije. Osim toga, pojasnila je da u poređenju sa drugim zemljama regiona, gde opozicione stranke ne učestvuju u radu parlamenta od konstituisanja, "te zemlje ipak bolje prolaze u izveštaju o napretku u odnosu na Srbiju".\nNapominje da ima i pozitivnih stvari, "kao što da je održavanje sednica na kojima poslanici postavljaju pitanja članovima Vlade učestalije, smanjenu primenu hitnog postupka kod donošenja zakona, debate o pregovaračkim pozicijama Srbije".\nDeo opozicije ne učestvuje u radu u plenumu\nNa kritike iz Izveštaja, odgovara kritikom.\n- Kada se govori o nadzornoj funkciji parlamenta nad izvršnom vlašću, potpuno je zanemaren rad odbora, kao i činjenica da svi ministri dolaze i brane svoje izeštaje o radu pred resornim odborima koji kontrolišu njihov rad. Mislim da ispod radara ostaje rad odbora u parlamentu koji je značajan i kvalitetan. Takođe, izveštaj ne samo da ne pominje da je upravo deo opozicije koji sada ne dolazi na zasedanja u plenumu opstruisao rad parlamenta kroz ogroman broj dopuna dnevnog reda i ulaganja velikog broja amandmana "briše se" ili sličnog sadržaja, već ne konstatuje ni činjenicu da je vladajuća većina prestala sa praksom ulaganja većeg broja amandmana, što je bio i odgovor na opstrukciju opozicije - navela je Gojković.\nOpozicija: Nema nas u parlamentu, pa nema ni "besmislenih amandmana", ali ima "fantomskih poslanika"\nKaže i da je više puta pozivala parlamentarne stranke koji bojkotuju deo rada Narodne skupštine da dođu na kolegijum, a ističe i da aktuelni Poslovnik o radu nije pisala ni ona "niti ova vladajuća većina, već oni koji sada u njemu vide zamerke".\n- Podsetiću da smo u proteklom periodu redovnog zasednja Narodne skupštine stavljali na dnevni red teme i predloge zakona koje je inicirala opozicija ili građani, poput zakonskih rešenja u javnosti poznatih kao "Tijanin zakon", "zakona o švajcarcima", kao i nedavno održanu posebnu sednicu o Kosovu i Metohiji - rekla je Gojković za "Blic".\nSve ovo zvuči lepo i pomirljivo, ali izgleda da međunarodni posmatrači, ali i deo domaće javnosti, stvari vide malo drugačije. Da li će ova, po prvi put vrlo direktna kritika i njenog rada i vladajuće većine nešto promeniti, ostaje da se vidi u sledećem Izveštaju. Možda će dve godine za redom ozbiljne kritike na rad parlamenta nešto promeniti, a možda je reč samo o "pustoj želji".\nKO TO TAMO - SMRDI Bizarna scena u skupštinskom holu uhvaćena na kameri, Živković i Rističević razmenili UVREDE I PRETNJE (VIDEO)\nMini-hidroelektrana na Panjici za mesec dana će biti završena, a iza zvaničnog investitora "VSP Energy" navodno se krije bivši predsednik Srbije Tomislav Nikolić i njegov najbliži saradnik Nedeljko Tenjović, direktor Kancelarije za saradnju sa Rusijom i Kinom koji je iz ovih krajeva, saznaje "Blic".


U nekadašnjem komšiluku Radovana Karadžića u Novom Beogradu, gde se skrivao pod imenom Dragan Dabić, uoči presude nije bilo velikog interesovanja za taj događaj. Osim u kafani „Luda kuća“, u kojoj i danas stoje Karadžićeve slike i gusle na kojima je svirao tokom bekstva.\nU ovoj kafanici u Bloku 45 od jedva dvadesetak kvadrata ne gleda se izricanje presude iz Haga jer televizora nema. Nekoliko stalnih gostiju, koji su Karadžića ovde viđali kao doktora Dragana Dabića, uz vesti sa radija prelistava štampu i komentariše optužnicu.\nNebojša Jevrić rekao je za RSE da ne veruje u Karadžićevu krivicu.\n„Za srpski narod Radovan Karadžić će uvek biti svetitelj i žrtva. A to što su strane tajne službe radile da bi omogućile takozvanog milosrdnog anđela, bombardovanje Republike Srpske, pa onda i Srbije, to je druga priča“, kaže Jevrić.\nNa zidu iznad glava gostiju, sedam i po godina nakon što je Karadžić uhapšen, i danas vise gusle na kojima im je ispod svoje slike svirao prerušen u doktora Dragana Dabića.\nTu su i fotografije Ratka Mladića sa natpisom „srpski heroj“, Moamera Gadafija, Vladimira Putina i Slobodana Miloševića.\nDragutin Kovijanić kaže za RSE da je danas došao sa posebnim emocijama.\n„Zato što znam da je ovde Radovan dolazio. Pre sam čuo i pitanje o žrtvama i da li krivac treba da odgovara. Treba svaki krivac da odgovara. Ali veličina zločina treba da bude mera i za kaznu“, komentariše Kovijanić.\nNedaleko odatle, u Ulici Jurija Gagarina 267, je zgrada u kojoj je u stanu na trećem spratu do hapšenja živeo Radovan Karadžić. Ispred lepo sređenog ulaza sa cvećem i interfonom sa šifrom danas ništa ne pokazuje da se tu skrivao najtraženiji haški optuženik.\nKomšija Savo Kablinović, koji ga je sretao kao lažnog doktora Dabića, kaže za RSE da je pratio suđenje Karadžiću u Hagu.\n„Verovatno je presuda napisana pre nego što je Karadžić uhapšen. Sigurno je znao, bolje nego ostali, šta mu se sprema. Mislim da za Radovana ništa neće biti dobro“, konstatuje Kablinović.\nVećina nekadašnjih komšija Radovana Karadžića nije bila raspoložena za priču jer, kako su rekli, ne zanima ih presuda niti šta će sa njim biti.


Internacionalizovati pitanje prijetnji Bošnjacima - SDA Sandžaka\n- kako i koliko institucije ohrabruju zastrašivanje i širenje nacionalne mržnje u javnom prostoru.\n- odredbe 317., 375., 387. Krivičnog zakonika Republike Srbije zbog izazivanja nacionalne, rasne i vjerske mržnje i netrpeljivosti organizovanje i podsticanje na izvršenje, te javno odobravanje genocida i drugih ratnih zločina.\nMilioni dobrodošlih Srba vijekovima dolaze i prolaze kroz Novi Pazar. Studiraju na našim univerzitetima, turistički obilaze nase kulturno-historijske spomenike kako bošnjačke, tako i srpske kulture, poslovno - trguju sa našim privrednicima, a rado obilaze i ćevabdžinice i buregdžinice.\nOni vam se smiju“.\nDržavni sekretar u Ministarstvu poljoprivrede, vodoprivrede i šumarstva Senad Mahmutović izjavio je danas da je Zakonom o podsticajima u poljoprivredi i ruralnom razvoju određen minimalni iznos ...\nPredsjednik Stranke demokratske akcije Sandžaka i ministar u Vladi Srbije, dr. Sulejman Ugljanin, uzeo je učešće na Međunarodnoj konferenciji “Otvoreno o Sandžaku – Socioekonomski i ...


CSKA Moskva - Blic Sport\nSKANDAL! Zapisnički sto u Moskvi direktno uticao na ishod meča, Žalgirisu ukradeno pet sekundi odlučujućeg napada /VIDEO/\nCSKA dočekuje Zvezdu sa novom travnatom podlogom\nFudbaleri Crvene zvezde i moskovskog CSKA, u nokaut fazi Lige Evrope, igraće meč u glavnom gradu Rusije na potpuno novoj travnatoj podlozi.\nKošarkaši CSKA iz Moskve savladli su Bamberg sa 91:70 u okviru petog kola Top 16 faze Evrolige grupe F. Najzaslužniji za trijumf ruske ekipe bili su Miloš Teodosić i Nando de Kolo.\nTeodosić: Nikoga ne treba terati da igra za reprezentaciju\nKošarkaš Miloš Teodosić rekao je da, iako je povređen, ni u jednom trenutku nije razmišljao o odustajanju od učešća u reprezentaciji Srbije pred Evropsko prvenstvo, a izneo je i da ga niko od saigrača koji su to uradili, nije razočarao.\nĐuričić odbio poziv moskovskog CSKA\nSrpski reprezentativac Filip Đuričić odbio je da pređe u moskovski CSKA.\nKejsuke Honda uskoro donosi odluku o nastavku karijere\nJapanski fudbaler Kejsuke Honda uskoro će odlučiti da li će ostati u CSKA iz Moskve ili će napustiti rusku prestonicu.\nTošić: Ferguson se konsultuje sa mnom o drugim igračima\nTrener CSKA Leonid Sucki rekao je da je Zoran Tošić dva meseca igrao povređen i uz jake bolove, dok se nije otkrilo zbog čega. Uprkos tome, srpski reprezentativac je svoj posao obavljao savesno i bez želje da pauzira, a sada sa odmara u Dubaiju i poručuje da se oporavlja.\nTošić: Trebalo je da poslušam Fergusona i ostanem u Junajtedu\nSrpski fudbalski reprezentativac Zoran Tošić rekao je da je pogrešio kada je odlučio da napusti Mančester Junajted i da je trebalo da sačeka šansu u slavnom engleskom klubu.\nSevilja nije jedina "zagrizla" za Aksentijevića, i CSKA iz Moskve u igri\nNa adresu Partizana stigla je i druga konkretna ponuda za mladog defanzivca Partizana Nikolu Aksentijevića.\nLitvanski košarkaš i krilni igrača moskovskog CSKA Ramunas Šiškauas završio je karijeru u 34. godini, saopštio je ruski klub.\nKrstić: Bolja odbrana i Šved su bili recept za finale\nCentar CSKA Nenad Krstić rekao je posle pobede od 66:64 nad Panatinaikosom u polufinalu Fajnal fora Evrolige da su igra u odbrani i Aleksej Šved preokrenuli meč i doprineli pobedi Moskovljana.\nTeodosić: Plakao bih da smo izgubili zbog mojih slobodnih bacanja\nKošarkaš moskovskog CSKA Miloš Teodosić rekao je posle dramatične pobede nad Panatinaikosom od 66:64 u polufinalu Evrolige, da je teško podneo poslednjih osam sekundi meča pošto je promašio slobodna bacanja koja su omogućila napetu završnicu.\nZenit šampion Rusije, Tošić slobodnjacima rešio derbi /foto/ /video/\nFudbaleri Zenita odbranili su titulu prvaka Rusije, savladavši Dinamo iz Moskve sa 2:1 i umakavši mu na 15 bodova zaostatka tri kola pre kraja šampionata.\nCSKA demantovao da je Atletiko zatražio Tošića\nSrpski fudbalski reprezentativac Zoran Tošić napustiće ovog leta CSKA iz Moskve i postati član Atletika iz Madrida, tvrde pojedini španski mediji, ali u njegovom sadašnjem klubu tvrde da od toga nema ništa.\nDžagoev polomio kost u stopalu, neizvestan za EURO\nFudbalski reprezentativac Rusije Alan Džagoev (23) polomio je stopalo desne noge i pauziraće najmanje šest nedelja, saopštio je danas njegov klub CSKA iz Moskve.


Sportske.net - Zvezdin naredni rival je u odličnoj formi, ima li Radonjić rešenje?\nNa šta crveno-beli moraju najviše da obrate pažnju?\nRadonjić posle poraza istakao nešto što je od velike važnosti za Zvezdu!\nNova pobeda Fenera, Barsa zaustavila zahuktalu Baskoniju!\nNe pomažu ni Simonovićeve trojke, Zvezda opet izgubila\nHimki ispustio Albu, Armanijev brejk u Kanuasu\nTrener košarkaša Crvene zvezde Dejan Radonjić rekao je danas da je potrebno da njegova ekipa igra dobro i čvrsto ako želi da pobedi Asvel u Evroligi.\n"Radi se o izuzetno ozbiljnoj ekipi i potrebno je da osim vrlo visokog energetskog nivoa, igramo dobru i čvrstu utakmicu sa maksimalnom koncentracijom tokom svih 40 minuta", rekao je Radonjić u najavi utakmice.\nZvezda će u petak igrati protiv Asvela u 23. kolu Evrolige.\n"Asvel se nalazi u dobrom ritmu i sjajnoj formi, vezali su tri pobede, takođe tokom dosadašnje sezone pokazali svoj kvalitet i nekim velikim pobedama poput one nad Barselonom, ali i vrlo dobrim igrama u gostima kao u Vitoriji i Pireju.\nRadi se o jednoj od fizički najdominantnijih ekipa u ligi, izvanredne su atlete, ekipa koja je dugo na okupu i koja igra vrlo čvrstu odbranu što ističu kao najveći adut", kazao je Radonjić.\nKošrakaš crveno-belih Kori Volden je naveo da u Evroligi nema lakih utakmica i protivnika.\n"Još jedna teška utakmica je pred nama, Asvel je skup sjajnih atleta, uigrana ekipa koja je dugo zajedno i igra vrlo čvrstu odbranu, što se vidi i po rezultatima u poslednjih nekoliko kola, gde su protivnike zadržavali na proseku od 73-74 poena. U odličnoj su formi, imaju tri uzastopne pobede, što govori i da rasterećeni i u dobrom raspoloženju dolaze u Beograd. Želimo da igramo borbenu i mušku utakmicu u kojoj ćemo odgovoriti na taj fizički stil igre koji gaje", rekao je Volden.\nUtakmica će se igrati sutra od 20.45 u dvorani "Aleksandar Nikolić" u Beogradu.


ODLUKA O JEDINSTVENOM KODEKSU ŠIFARA ZA UNOŠENJE I ŠIFRIRANJE PODATAKA U EVIDENCIJAMA U OBLASTI RADA: Od 1. januara 2019. godine u primeni nove šifre zanimanja\nČuvar plaže u zimskom periodu nije više samo asocijacija na glavnog junaka kultnog filma Gorana Paskaljevića. Od 1. januara 2019. godine čuvar plaže ušao je u novi šifrarnik srpskih zanimanja, zajedno sa disk-džokejom, kućepaziteljem, baštovanom, sobaricom, bebisiterkom, uličnim pevačem, step igračem, stendap komičarem, mađioničarem, žonglerom, klovnom i akrobatom. U novoj klasifikaciji zanimanja nalaze se i krotitelj konja, frizer za pse, krovopokrivač, pomoćnik kamenoresca, radnik na kremiranju, batler, somelijer, uzgajivač svilene bube, hostesa, bioenergetičar, internet prodavac, perač sudova, postavljač plakata, ulični distributer letaka, nosač prtljaga, ali i programer kompjuterskih igara.\nKako ističu u Ministarstvu za rad, zapošljavanje, boračka i socijalna pitanja, "veliko spremanje" šifarnika zanimanja inicirale su dinamične i krupne promene na tržištu rada, odnosno nestanak starih i nastanak novih profesija. U resornom ministarstvu objašnjavaju da je novim šifarnikom obuhvaćena 3.641 profesija i dodaju da će se ova lista zanimanja ažurirati, menjati i prilagođavati aktuelnom stanju na tržištu. Do usvajanja Odluke o jedinstvenom kodeksu šifara za unošenje i šifriranje podataka u evidencijama u oblasti rada ("Sl. glasnik RS", br. 56/2018) u upotrebi je bila lista profesija iz 1990. godine, koja je u najvećem delu prevaziđena zbog dinamičnih promena na tržištu rada.\n– Primera radi, u novoj listi zanimanja svoje mesto su našla brojna zanimanja iz oblasti informaciono-komunikacionih tehnologija, kao što su programer kompjuterskih igara, programer aplikacija, programer animacija, projektant veb sajta, projektant softvera i brojna druga zanimanja koja su se na tržištu rada pojavila u poslednje dve decenije, a u ekspanziji su kada je o potražnji na tržištu reč. Njihovim uvođenjem u novi šifarnik zanimanja, kao i uvođenjem brojnih drugih profesija koje nisu bile prepoznate u prethodnoj listi zanimanja, obezbediće se vidljivost zapošljavanja u tim zanimanjima, a time i povećanje kvaliteta podataka o celokupnoj ponudi i potražnji za zanimanjima u našoj zemlji. To je od izuzetne važnosti, kako za obrazovni sistem, odnosno kreiranje upisne politike, tako i za utvrđivanje mera politike zapošljavanja i drugih programa i mera usmerenih na razvoj privrede – ističu u Ministarstvu rada.\nImajući u vidu da je nova klasifikacija zanimanja u primeni od 1. januara ove godine, Ministarstvo rada je u saradnji sa Privrednom komorom Srbije i Nacionalnom službom za zapošljavanje u decembru održalo pet jednodnevnih info-sesija u Beogradu, Novom Sadu, Subotici, Kragujevcu i Kruševcu, sa ciljem upoznavanja poslodavaca i drugih korisnika sa šifarnikom zanimanja. U januaru će biti održano još pet informativnih sesija – u Beogradu 16. i 30. januara, u Nišu 18, u Zaječaru 23. i u Užicu 25. januara. Osim toga, pripremljeni su i priručnici za primenu šifarnika i formiran je portal na internet stranici Ministarstva rada, odnosno Nacionalne službe za zapošljavanje, kako bi korisnici mogli da dobiju odgovore na sva relevantna pitanja.\nNa pitanje – pod kojom zanimanjem su do sada (bili) zaposleni somelijeri, predsednik Udruženja somelijera Srbije Dejan Živkoski kaže da su oni zaposleni kao konobari, iako je znanje koje poseduje poznavalac vina mnogo šire.\n– Somelijer je vrhunski poznavalac vinske kulture koji gostu daje preporuku i poslužuje određeno vino uz određeno jelo. On brine o vinu od trenutka njegove kupovine, čuvanja, pa sve do posluživanja i mora da zna kako se servira vino i kako se bira odgovarajuća čaša za vino. Osim toga, somelijer mora poznavati vinske kulture celog sveta i neprestano učiti – obuka za dobrog somelijera traje desetak godina. Kada je 2003. godine osnovano Udruženje somelijera vinske karte naših restorana uglavnom su imale u ponudi jedno crno i jedno belo vino, a danas kvalitetan restoran ima barem sto boca vina. Zbog toga smo mi još 2015. godine podneli molbu Nacionalnoj službi za zapošljavanje da se ozvaniči zanimanje somelijera – kaže on.\nBranko Došen, predsednik Udruženja profesionalnih disk-džokeja kaže da di-džejeve zakon prepoznaje kao muzičke voditelje u diskoteci, a licence za rad (na godinu dana) izdaju im Udruženje džez i rok muzičara i Savez estradnih umetnika Srbije. On, međutim, primećuje da je od zvaničnog "priznanja" ove profesije mnogo važniji profesionalni status di-džejeva, jer se ovom profesijom često bave osobe koje nemaju dovoljno muzičkog znanja i obrazovanja.\nIzvor: Vebsajt Politika, Katarina Đorđević, 11.01.2019.


beum – Page 2 – BEUM\nHome150 zvanica na rođendanu BEUM-a\n150 zvanica na rođendanu BEUM-a\nUdruženje BEUM je 7. jula upriličilo proslavu svog 4. rođendana, kojoj je prisustvovalo 150 zvanica, predstavnika korporativnog sektora, akademske zajednice, organizacija civilnog društva, kao i diplomata i mladih lidera. Raspravljalo se o razvoju mladih u Srbiji i inovativnom pristupu obrazovanju, a svi prisutni imali su priliku da čuju ideje za nove projekte Udruženja. Nakon što je BEUM tim srdačno dočekao goste i dobio lepe čestitke i želje za dalje napredovanje, zvanicama se obratio Đorđe Đorđević, potpredsednik i programski direktor Udruženja.…\nU četvrtak, 2. jula, potpisan je sporazum o saradnji na projektu „Škola diplomatije“ između Udruženja BEUM i Fakulteta za diplomatiju i bezbednost. Tada su predstavnici Udruženja, Darko Mandić, Đorđe Đorđević i Nađa Nikolić, nakon formalnog dela potpisivanja, izložili koncept ovog projekta. Naime, ambiciozni i vredni učenici trećih i četvrtih razreda gimnazija i srednjih škola u Beogradu, imaće izuzetnu priliku da pohađaju vikendom brojna zanimljiva predavanja, radionice i simulacije iz oblasti diplomatije i međunarodnih odnosa, i da tako steknu neophodne veštine…\nĐorđe Đorđević novi programski direktor BEUM-a\nĐorđe Đorđević, višegodišnji potpredsednik udruženja BEUM, preuzeće 1. jula poziciju programskog direktora udruženja BEUM, kao i rukovođenje projekta Beogradski model Evropske unije. Kao diplomirani politikolog Fakulteta političkih nauka u Beogradu i master studija Univerziteta u Malmeu (Peace and Conflict Studies), Đorđe je izuzetno stručan za vršenje ove funkcije. Takođe, Đorđe je bio učesnik na više od 20 modela Evropske unije, kao i stručni saradnik Brussels MEU 2015. Poručio je da ga veoma raduje što preuzima novu funkciju, kao i da željno…\nPoseta Evropskoj centralnoj banci\nJedan od istaknutih članova naše organizacije, Nikola Veselinović, imao je priliku da 16. juna poseti sedište Evropske centralne banke (ECB) u Frankfurtu. Nikola je student na master studijama političkog upravljanja i regulacije na Univerzitetu u Bonu, u Nemačkoj. Ova poseta je organizovana u okviru njegovih master studija, kako bi studentima bliže pojasnila funkcionisanje centralne finansijske institucije Evropske unije. Naime, jedan od osnovnih zadataka Evropske centralne banke je vođenje monetarne politike u onim državama članicama čija je valuta evro, odnosno održavanje…


Otvorena ekološka zgrada UN u Podgorici | Energetski portal Srbije\nOtvorena ekološka zgrada UN u Podgorici\n14.03. 2014 Region\nPredsednik Republike Crne Gore gospodin Filip Vujanović i zamenik generalnog sekretara Ujedinjenih nacija gospodin Jan Eliasson 10. marta ove godine u Podgorici su otvorili ekološku zgradu Ujedinjenih nacija.\nOva eko zgrada smeštena je na obali reke Morače, između mosta Milenijum i pešačkog mosta, a projektovao je austrijski arhitekta gospodin Danijel Figenšu koji je sa ovim projektom pobedio na međunarodnom konkursu. Sa njenom izgradnjom započelo se još 2010. godine, a uglavnom je izgrađena od termoizolacionih materijala i stakla. Električnu energiju dobija iz oko 700 solarnih panela koji se nalaze na njenom krovu, dok se za sistem grejanja i hlađenja koriste geotermalne vode. U zgradi je racionalizovana i potrošnja vode pa se iz gradskog vodovoda uzima samo voda za piće i kuvanje, dok se voda za ostale potrebe uzima iz reke Morače.\nOva ekološka zgrada finansirana je iz budžeta Crne Gore, a njena vrednost je 3,5 miliona evra. U njoj će biti smeštene agencije Ujedinjenih nacija: Razvojni program Ujedinjenih nacija (UNDP), Dečji fond Ujedinjenih nacija (UNICEF), Visoki komesarijat Ujedinjenih nacija za izbeglice (UNHCR) i Međunarodna organizacija za migracije (IOM).


Dauning strit: Preuzeli smo kontrolu nad novcem, granicama..\nTanjug 24. decembra 2020. 16:50\nLONDON – Britanska vlada saopštila je danas da je postignutim trgovinskim sporazumom sa EU Britanija preuzela kontrolu nad svojim novcem, granicama, zakonima, trgovinom i ribarstvom.\nIz Dauning strita poručeno je građanima da imaju sporazum.\n„Sporazum je fantastična vest za porodice i poslovne ljude u svim delovima Velike Britanije. Potpisali smo prvi trgovinski sporazum utemeljen na nultim tarifama i nultim kvotama koji je ikad postignut sa EU. Ostvarili smo odličnu stvar za celu Britaniju u rekordnom vremenu i u veoma izazovnim uslovima“, rekao je izbvor iz britanske vlade, prenosi BBC.\nU saopštenju se dalje navodi da je sporazumom ispunjeno sve što je javnosti obećano na referendumu 2016. godine i da sporazum garantuje da Britanija nije više vezana za pravila EU i da su postignute sve crvene linije oko vraćanja suvereniteta.\n„To znači da ćemo imati punu političku i ekonomsku nezavisnost 1. januara 2021. godine. Imigracioni sistem će nam dati punu kontrolu ko ulazi u VB i slobodno kretanje će se okončati“, navodi se u saopštenju.


Krizni štab doneo preporuke o trećoj dozi vakcine - Ritam Grada - vesti Kragujevac\nNaslovna Vesti Krizni štab doneo preporuke o trećoj dozi vakcine\nKrizni štab je doneo preporuku po kojoj bi treća doza vakcine protiv koronavirusa trebalo da se daje građanima koji imaju pad imuniteta, maligne i bolesti krvi ili idu na hemodijalizu.\n„Njihov izabrani doktor, onaj koji ih vodi i poznaje njihovu situaciju trebalo bi da odredi da oni prime treću dozu“, rekao je epidemiolog Branislav Tiodorović posle sednice Kriznog štaba.\nZa opštu populaciju odluka će, kako je rečeno, biti doneta nakon daljih ispitivanja.\nProšle nedelje preporuku o trećoj dozi doneo je Nacionalni koordinacioni tim za imunizaciju. Kako je tada navedeno vakcine će moći da dobiju svi građani, ali bi prioritet trebalo da budu oni koji su nakon prve dve doze imali slabiji imunski odgovor.\nZa treću dozu vakcine najviše će se, po svemu sudeći, koristiti Fajzerova vakcina, koja bi, po preporukama Koordinacionog tima, trebalo da pojača dejstvo Sinofarm vakcine, koju je, prema procenama, primilo tri četvrtine vakcinisanih građana Srbije.\nPrethodni članakDonacija Poljske za nove sadnice, staze i klupe na Aerodromu\nSledeći članakPonovo dvocifren broj novozaraženih


Kraljevo: Uhapšeni zbog sumnje za pranja novca, stekli 30 stanova pozajmljivanjem para\nPripadnici Odeljenja za borbu protiv korupcije, u saradnji sa Službom za borbu protiv organizovanog kriminala, BIA i Poreskom policijom su, po nalogu Posebnog odeljenja za suzbijanje korupcije Višeg javnog tužilaštva u Kraljevu, uhapsili M. M. (40) zbog sumnje da je izvršio krivično delo pranje novca, i J. Dj. (31), koja se sumnjiči za krivično delo pranje novca u pomaganju.\nKako je saopšteno iz Ministarstva unutrašnjih poslova, oni su uhapšeni u nastavku akcije „Gnev“.\n„M. M. se tereti da je od 2014. godine gradjanima iz Kragujevca i okoline tog grada pozajmljivao novac pod kamatom za koju su se usmeno dogovorili, sačinjavao ugovore o zajmu koje nije overavao kod javnog beležnika i priznanice koje je overavao kod advokata, a potom pokrenuo sudske postupke protiv osoba koje novac nisu mogle da vrate, nakon što je prethodno upisivao da im je na ruke dao znatno veći iznos“, navodi se u saopštenju.\nOn je, kako se sumnja, od gradjana koji nisu mogli da izmire dugovanja zahtevao da mu predaju nepokretnosti i na taj način je stekao 30 stanova, kuća i poslovnih prostora, kao i gradjevinsko zemljište u vrednosti od 45.8 miliona dinara.\nM. M. je osumnjičen i da je neovlašćenim kreditiranjem gradjana ostvario prihode u iznosu 51,1 miliona dinara za koje nije podnosio poreske prijave, čime je oštetio republički budžet za više od 1,5 miliona dinara.\n„U izvršenju krivičnog dela pranje novca, M. M. je, kako se sumnja, pomagala njegova nevenčana supruga J. Dj., koja je od 2016. godine stekla, koristila i otudjila imovinu u vrednosti od 80.000 evra, iako je znala da potiče iz kriminalnih delatnosti“, navodi se u saopštenju.\nPrilikom hapšenja od osumnjičenih je oduzet automobil „audi A8L“, dok im je na osnovu naredbi nadležnog tužilaštva zabranjeno raspolaganje nepokretnostima, uz upis zabrane u javnu knjigu, otudjenja i opterećenja. reč je o 12 kuća, četiri stana, četiri pomoćne zgrade, jednom poslovnom prostoru i 48 katastarskih parcela poljoprivrednog i više hektara gradjevinskog zemljišta na teritoriji Kragujevca, Knića i Topole.\nOsumnjičenima je odredjeno zadržavanje do 48 sati i oni će, uz krivičnu prijavu, biti privedeni Posebnom odeljenju za suzbijanje korupcije Višeg javnog tužilaštva u Kraljevu.\nkraljevo, pranje para, Više javno tužilaštvo\nObeležena osamdeseta godišnjica bitke na Kozari (FOTO)\nPopović: Šapić je prestao da čuje otkako je u SNS-u, zato kaže da opozicija nema predloge za Beograd\nŠapić: Prioritet je pripremanje Beograda za grejnu sezonu


Ministar ekonomskog razvoja Crne Gore Jakov Milatović obavio je da su ukupni prihodi od turizma, u tri kvartala ove godine, bili 700 miliona evra.\nOvo je još jedna egzaktna potvrda izvanredne sezone koja je oporavila našu ekonomiju i celokupnu privredu, kao i ostvarenja naših projekcija, napisao je Milatović na Tviteru.\nRastu dug, cene i nezaposlenost\nSpoljni dug Crne Gore na kraju septembra iznosio je 3,659 milijardi evra, što predstavlja 74,96 odsto bruto društvenog proizvoda za ovu godinu, koji je Ministarstvo finansija i socijalnog staranja procenilo na 4,881 milijardu.\nU Crnoj Gori je od početka pandemije koronavirusa skoro 14.000 ljudi ostalo bez posla, stopa nezaposlenosti je povećana na 24,1 odsto, svakodnevno rastu cene hrane i pića, dok Vlada najavljuje oporavak kroz povećanje zarada, iako nije izvesno da će za to dobiti podršku u parlamentu.\nUpravo objavljen izvještaj CBCG – ukupni prihodi od turizma u prva tri kvartala ove godine iznose 700 miliona €. Ovo je još jedna egzaktna potvrda izvanredne sezone koja je oporavila našu ekonomiju i cjelokupnu privredu, kao i ostvarenja naših projekcija! 🇲🇪


Beogradski izbori: Do 14 sati glasalo preko 28% glasača, brojne nepravilnosti » Opozicionar\nBeogradski izbori: Do 14 sati glasalo preko 28% glasača, brojne nepravilnosti\nNIJE VAM OVO SEVERNA KOREJA\nIzvor: Opozicionar\t u 4. marta 2018.\nJutros u sedam sati u Beogradu je počelo glasanje na izborima za odbornike Skupštine grada, na kojima učestvuju 24 liste.\nO REGISTROVANIM SLUČAJEVIMA DUPLIH LISTA, BUGARSKIH VOZOVA – KLIKNITE OVDE\nBiračko pravo ima 1.606.931 gradjanin i oni će moći do 20 sati da glasaju na 1.185 biračkih mesta.\nTokom izborne tišine dozvoljeno je i emitovanje informacija o izlaznosti gradjana i spotova nadležnih republičkih organa i nevladinih organizacija u kojima se gradjani upućuju u koje vreme i na koji način mogu da glasaju.\nLokalni izbori danas se održavaju i u Boru, Arandjelovcu i Sevojnu.\nKandidat za gradonačelnika liste „Beograd odlučuje, ljudi pobedjuju“ Dragan Djilas glasao je danas u 8.00 na biračkom mestu u opštini Vračar.\nKandidat za gradonačelnika Beograda liste Socijalističke partija Srbije i Jedinstvene Srbije Aleksandar Antićglasao je danas na biračkom mestu u opštini Zvezdara.\nPredsednica Vlade Srbije Ana Brnabić glasala je danas na biračkom mestu u opštini Savski venac.\nKandidat za gradonačelnika Beograda i predsednik Demokratske stranke Dragan Šutanovac glasao je danas na biračkom mestu u Mirijevu. Šutanovac je kandidat za gradonačelnika liste „Da oslobodimo Beograd DS, Nova, SDS, ZEP Zeleni“.\nPredsednik Srbije i Srpske napredne stranke Aleksandar Vučić glasao je danas na izborima za odbornike Skupštine grada Beograda. Vučić je glasao na biračkom mestu na Novom Beogradu. Posle glasanja Vučić nije želeo da da izjavu, samo je novinarima poželeo sve najbolje.\nPredsednik Socijalističke partije Srbije i nosilac liste za beogradske izbore „SPS -JS“ Ivica Dačić glasao je danas na biračkom mestu na Dedinju.\nPredsednik Republike Srpske Milorad Dodik glasao je danas nešto posle 10 časova na biračkom mestu na opštini Savski venac.\nKandidat za gradonačelnika Beograda, predsednik Demokratske stranke Srbije Miloš Jovanović glasao je danas na biračkom mestu u opštini Vračar.\nPrvi na listi „Inicijativa Ne da(vi)mo Beograd – Žuta patka – Čiji grad, naš grad – Ksenija Radovanović“ Dobrica Veselinović glasao je danas u 8.30 na biračkom mestu na opštini Novi Beograd.\nPredsednik Partije ujedinjenih penzionera Srbije i ministar zadužen za regionalni razvoj i koordinaciju rada javnih preduzeća Milan Krkobabić glasao je danas na biračkom mestu na Novom Beogradu.\nKandidat Srpske radikalne stranke za gradonačelnika Beograda Miljan Damjanović glasao je danas na biračkom mestu u opštini Zvezdara.\nPrva na listi „Inicijative Ne davimo Beograd – Žuta patka – Čiji grad, naš grad“ Ksenija Radovanovićglasala je jutros na biračkom mestu 57 u opštini Novi Beograd.\nCesid: Do 14.00 na izbore u Beogradu izašlo 28,7 odsto birača upisanih u birački spisak\nPrema njihovim podacima, izlaznost je veća nego 2014. godine za jedan odsto, a od parlamentarnih izbora 2016. godine za jedan i po odsto, ali je manja u odnosu na predsedničke izbore održane prošle godine na koje je do 14.00 izašlo 31 odsto upisanih u birački spisak. Opširnije pročitajte OVDE.\nGIK: Do 14 časova glasalo 28,08 odsto birača, bez bitnijih nepravilnosti\nPo podacima Gradske izborne komisije (GIK), na izbore za Skupštinu Beograda do 14 časova izašlo je 28,08 odsto birača što je približno izlaznosti zabeleženoj na parlamentarnim izborima 2014. godine do 14 časova.\nPo rečima predsednika GIK Zorana Lukića, glasanje protiče bez bitnijih nepravilnosti. Opširnije pročitajte OVDE.\nCRTA: Do 13.00 na šest odsto biračkih mesta u Beogradu niz nepravilnosti\nDo 13.00 na šest odsto biračkih mesta u Beogradu uočen je niz nepravilnosti i zabeleženi su pojedinačni incidenti koji su se dogodili van biračkih mesta, saopštila je danas posmatračka misija CRTA.\nŠef te misije Raša Nedeljkov kazao je na konferenciji za novinare da su primećeni slučajevi višestrukog glasanja i paralelnog vodjenja evidencija od strane članova biračkog odbora. Opširnije pročitajte OVDE.\nInicijativa: Na biračkom mestu vodjeni paralelni spiskovi; SNS: Inicijativa snima i popisuje birače\nInicijativa „Ne davimo Beograd“ saopštila je danas da je u toku prepodneva utvrdila vodjenje paralelnih evidencija glasača na više biračkih mesta, a da su njihovi kontrolori i gradjani koji su ukazali na povrede napadnuti.\nInicijativa je navela da je na biračkom mestu broj 66 na Zvezdari (Mesna zajednica Novo Mirijevo 2) oko 11.00 došlo do incidenta i da je jedan glasač koji je ukazivao na da članovi biračkog mesta vode paralelni spisak, napadnut. Opširnije pročitajte OVDE.\nNa izbore za odbornike Skupštine Beograda do 10 časova izašlo je sedam odsto upisanih birača a posmatrači CRTE zabeležili su ozbiljnije nepravilnosti na pet odsto od ukupnog broja biračkih mesta, izjavio je danas šef misije CRTA Raša Nedeljkov.\nPo njegovim rečima, nepravilnosti se odnose na vodjenje paralelne evidencije birača, njihovo fotografisanje, naknadno ubacivanje kontrolnog listića u biračku kutiju i višestruko glasanje a zabeleženo je i nekoliko slučajeva kolektivnog glasanja pripadnika romske nacionalne manjine.\nNedeljkov je kazao i da su posmatrači misije CRTA registrovali neki vid vodjenja kampanje ili agitacije na jedan odsto biračkih mesta. Opširnije pročitajte OVDE.\nSupruzi nosioca liste POKS Predraga Markovića nije omogućeno da glasa\nPokret obnove Kraljevine Srbije (POKS) saopštio je danas da supruzi nosioca liste POKS Predraga Markovića nije omogućeno da glasa na biračkom mestu u Rakovici jer nije upisana u birački spisak.\nPOKS je u saopštenju naveo da Markovićevoj supruzi nije omogućeno da glasa „iako su važeće lične karte supružnika na istoj adresi“.\nU Beogradu se danas održavaju izbori za odbornike Skupštine grada Beograda.


Jovan Damjanović novi selektor U18 reprezentacije Srbije - Adresar Sporta\nHome - Fudbal - Jovan Damjanović novi selektor U18 reprezentacije Srbije\nJovan Damjanović novi selektor U18 reprezentacije Srbije\n„Pokušaću da prenesem na svoje igrače kulturu igranja za državni tim. Pošto je reč o momcima koji su 2004. godište, pred njima je sasvim dovoljno vremena da se formiraju na pravi način i kada dođu u A tim da budu spremni za najveće fudbalske i profesionalne izazove. Posao koji sam radio poslednjih pet godina omogućio mi je da upoznam veliki broj igrača, neki su već u prvim timovima i znam da se radi o veoma talentovanim fudbalerima“, rekao je Damjanović za sajt FSS-a.\n“Već naredne nedelje imamo dvomeč sa Slovenijom na gostujućem terenu, a u oktobru i dve utakmice sa Italijom u Srbiji. Biće to četiri izuzetno kvalitetne provere i sjajna prilika da već na startu uspostavimo neke principe. Iskoristiću priliku već na prvom okupljanju da igrače još malo upoznam na treningu, da im približim ideje i zahteve kako mislim da bi trebalo da izgledaju i na koji način da igraju”, podvukao je Jovan Damjanović.\nPantović i Mašović na Alijanc areni


O Romini ceo SVET PRIČA: Pobegla je sa dečkom, policija je vratila kući, OTAC je uradio jezivu stvar. Imala je samo 14 godina - Zena.rs\nIranska policija uhapsila je muškarca koji se sumnjiči da je odrubio glavu 14-godišnjoj ćerki Romini Ašrafi.\nRomina Ašrafi Foto: Twitter\nOna je pobegla od kuće u provinciji Gilan sa 35-godišnjim dečkom nakon što se otac usprotivio njihovoj vezi. Par je nedugo nakon toga pronašla policija, pa su Rominu vratili kući. Devojka je rekla policiji da se boji za svoj život zbog onog što je uradila, piše "BBC".\nProšlog četvrtka otac je ušao u njenu spavaću sobu. Kako navode lokalni mediji, Romini je odrezao glavu oštrim predmetom, najverovatnije srpom. Nakon toga je sa oružjem izašao iz kuće i priznao šta je uradio.\nIranski mediji ogorčeni pričom upozoravaju da je sve ovo posledica nedostatka legislative kojom bi se zaštitile devojčice od nasilja u porodicu. Korisnici društvenih mreža osuđuju patrijarhalno iransko društvo i nasilje koje se događa nad ženama i maloletnim devojkama.\nBivša potpresednica i trenutna glavna advokatica Iranskog društva za zaštitu ženskih prava Šakindokt Molaverdi poručila je kako Romina nije prva, niti će biti poslednja žrtva "ubistva iz časti". Dodala je kako će se takva ubistva nastaviti sve dok se zakon ne pozabavi muškom dominacijom u kulturi.\nIranski zakon daje manju kaznu za očeve i druge članove porodice koji su ubili ili telesno povredili dete zbog pitanja časti.\nOrganizacija "Human Rights Watch" kaže kako pod "čast" potpada odbijanje dogovorenog braka, ali i ako je žena žrtva silovanja ili se*sualnog zlostavljanja. Takođe, "opravdan" je razlog za nasilje i ako je imala se*sualne odnose pre braka, pa čak i ako se radi samo o nedokazanim optužbama.\nUbistva se povremeno događaju i iz banalnijih razloga, poput neprimerenog oblačenja ili ponašanja koje se može tretirati kao "neposlušnost".\n- Ako se muškarac proglasi krivim za ubistvo ćerke u Iranu, uobičajena je kazna između tri do deset godina zatvora, za razliku od smrtne kazne u ostalim slučajevima ubistava - piše "BBC".\n"Proverite dobro brushaltere svojih ćerki, evo šta sam ja našla": Snimak majke podelili su MILIONI i zavladala je POTPUNA PANIKA, a zapravo se radi o ovome


SEEbiz.eu / BA / Beograd plaća da se utvrdi da li ima štete od izgradnje tržnog centra Ada Mall\nBeograd Ada Mall Goran Vesić\nBeograd plaća da se utvrdi da li ima štete od izgradnje tržnog centra Ada Mall\nDatum objave: 13.03.2018. - 16:43:52\nBEOGRAD - Gradski mendažer Beograda Goran Vesić je danas rekao predstavnicima gradjana koji su se žalili na oštećenja kuća i stanova zbog izgradnje tržnog centra "Ada mall", rekao da će grad Beograd obezbediti da investitor nadoknadi štetu ukoliko se veštačenjem utvrdi da je ima i da je nastala zbog gradjevinskih radova.\nKako je preneo Beoinfo, Vesić je građanima kazao da su gradske i opštinske inspekcije postupile po svim zahtevima građana koji su se žalili i sprovele postupak u skladu sa zakonom.\n"Kako problem nije rešen posle postupanja inspekcije odnosno kako građani misle da su oštećeni izgradnjom šoping mola, grad Beograd će obezbediti da Gradski zavod za veštačenje, koji je najrelevantnija institucija u Srbiji, od sutra počne da radi veštačenje", kazao je Vesić.\nNavodeći da gradjani neće plaćati to veštačenje, Vesić je dodao da će se posle veštačenja znati da li ima oštećenja izazvanih izgradnjom tržnog centra pri dnu Banovog brda, u Radničkoj ulici, kod ulaza na Adu Ciganliju.\n"Ukoliko se utvrdi da ima oštećenja koja su nastala zbog građevinskih radova Grad Beograd će obezbediti da investitor i izvođač štetu poprave o svom trošku. I investiror i izvođač su ozbiljne kompanije, i nemam nikakvu sumnju da će to da urade", kazao je Vesić na sastanku na kojem su bili i gradska sekretarka za inspekcijske poslove Sonja Podunavac i predsednik Opštine Čukarica Srđan Kolarić.


Kolike su plaće uposlenika Rijaseta Islamske zajednice - Jajce Online\nNaslovnica BOSNA I HERCEGOVINA Kolike su plaće uposlenika Rijaseta Islamske zajednice\nKolike su plaće uposlenika Rijaseta Islamske zajednice\nPosljednjih dana se na društvenim mrežama i na pojedinim portalima šire različiti podaci, pretpostavke i konstatacije o finansijama u Rijasetu Islamske zajednice u BiH, kao i podaci o broju i plaćama uposlenika.\nNačin kako se toj temi pristupa, svakako, najviše govori o njenim autorima i njihovim namjerama. Iz Uprave za ekonomske i finansijske poslove Rijaseta Islamske zajednice pojasnili su kolike su plaće njihovih uposlenika.\n– U vezi sa navodima koji su se pojavili u proteklim danima putem interneta, a vezano za plate u Islamskoj zajednici, konkretno Rijasetu, ovim putem Vas obavještavamo da se radi o netačnim i zlonamjernim tezama i tumačenjima. Naime, tačno je da prosječna neto plata koja se isplaćuje uposlenicima u Rijasetu iznosi 1.078,15 KM (koliko je iznosila posljednja isplaćena plata za mjesec februar), a ne više hiljada KM, kako se to pokušava lažno predstaviti.\nPored plata uposlenika Rijaseta, putem računa Rijaseta isplaćuju se i plate uposlenika Fakulteta islamskih nauka, ali te plate niti su trošak Rijaseta, niti Rijaset donosi odluke o visini tih plata.\nPlate uposlenika Fakulteta islamskih nauka uređene su Kolektivnim ugovorom za djelatnost visokog obrazovanja i nauke na Univerzitetu u Sarajevu i iste se finansiraju iz Budžeta Kantona Sarajevo, a samo se isplaćuju putem računa Rijaseta, a na osnovu potpisanog ugovora između Rijaseta i Kantona Sarajevo. Da i ovdje ne bi bilo nekih nejasnoća, isti ugovor i isti način finansiranja i plaćanja ima i drugi teološki fakultet koji posluje pri Univerzitetu u Sarajevu.\nI ovo je istina. Sve ostalo su proizvoljni i paušalni zaključci, kojima očigledno cilj nije ništa drugo do predstaviti Islamsku zajednicu u nekakvom pogrešnom svjetlu ili prikupiti dodatni klik na objavljene sadržaje – rečeno je u Upravi za ekonomske i finansijske poslove Rijaseta Islamske zajednice.\n– Putem računa Rijaseta isplaćuju se plate za: uposlenike Rijaseta (uprave, uredi, Glasnik, El-Kalem i Kancelarija Reisu-l-uleme) – 80 uposlenika, uposlenike Gazi Husrev-begovog vakufa – 16 uposlenika, uposlenike Gazi Husrev-begove biblioteke – 33 uposlenika i uposlenike Gazi Husrev-begove medrese – 26 uposlenika (osim nastavnog osoblja koje platu prima putem Trezora KS) – naveli su iz Uprave za ekonomske i finansijske poslove Rijaseta Islamske zajednice.\nSvi podaci o platama i finansijama Islamske zajednice, budžeti i godišnji izvještaji, u skladu sa Ustavom Islamske zajednice, daju se na usvajanje Rijasetu Islamske zajednice, Vijeću muftija, te članovima Sabora Islamske zajednice, koji predstavlja najviše predstavničko i zakonodavno tijelo Islamske zajednice. Dakle, radi se o velikom broju ljudi koji ove planove razmatra i daje saglasnost na njihovo izvršenje.\nKako, na drugoj strani, korisnici društvenih mreža i autori različitih sadržaja na internetu ove planove razmatraju i pretresaju mogli smo se uvjeriti proteklih dana. Raduje činjenica da su brojni korisnici društvenih mreža ipak prepoznali zlonamjerno djelovanje i plaćenu kampanju usmjerenu protiv Rijaseta Islamske zajednice i Reisu-l-uleme.\nReisu-l-ulema Husein efendija Kavazović je ranije, osvrčući se na rad Islamske zajednice i njenih uposlenika, kazao kako niko ne može očekivati da neko u Zajednici neće načiniti neku grešku, ali da on garantuje da se takve greške neće skrivati i da će uvijek odgovorni biti sankcionisani nakon što se provedu procesi i dokaže odgovornost.\nNe mogu se ljudi suditi na osnovu naručenih i iskontruisanih kampanja i ne može se zbog toga kriminalizirati čitava zajednica, a pogotovo ne njen vrhovni autoritet, piše Preporod.info.\nPrethodni članakOtkriveni napadači na mladića iz Visokog\nNaredni članakJednominutno putovanje kroz prirodne ljepote BiH


Da li je moguć sporazum sa Teheranom?\n18 novembar, 2013\nIranski objekat za procesovanje uranijuma u blizini Isfahana (arhivski snimak)\nUoči nove runde pregovora o iranskom nuklearnom programu, eksperti smatraju da su konzervativne frakcije unutar Islamske republike motivisane da postignu dogovor.\nMedjutim, i dalje postoje pitanja koja će biti teška za rešavanje, uključujući takozvano „pravo na obogaćivanje uranijuma“ na kome Iran insistira.\nTokom poslednje runde pregovora na nivou ministara inostranih poslova, početkom novembra, izgledalo je da je sporazum nadohvat ruke, ali do toga ipak nije došlo. Sada, pregovorači na nižem nivou pokušavaju da premoste preostale razlike.\nIranski ministar inostranih poslova Džavad Zarif smatra da oni mogu da postignu uspeh:\n„Mislim da smo svi na istoj talasnoj dužini i to je važno, to nam daje impuls da postignemo napredak kada se budemo sastali sledeći put.“\nPitanja su teška, ali eksperti smatraju da je prvi nivo sporazuma o nekom vidu ograničenja iranskog nuklearnog programa u zamenu za ublažavanje ekonomskih sankcija - moguć. Izgleda da iranski vrhovni lider, ajatolah Ali Hameni takodje želi sporazum.\n„Vrhovni lider će napraviti strateški proračun o tome šta je u najboljem interesu Irana,“ kaže Gabriel Rifkind koja je na čelu Bliskoistočnog programa Istraživačke grupe Oksford.\n„Vrhovni lider je vrlo promućuran. Lako je reći da je ideološki krut, ali u stvari mislim da je daleko pametniji,“ dodaje Rifkind.\nAli Hamenei je poručio iranskim konzervativcima da pruže šansu novoizabranom, relativno umerenom predsedniku Hasanu Rohaniju da postigne rešenje putem diplomatije. Motiv je onaj isti koji je omogućio Rohaniju da pobedi na izborinma – želja javnosti da se ublaže teške ekonomske sankcije.\nMedjutim, u razgovoru putem Skajpa viši saradnik Centra za bezbednosne studije u Cirihu, Roland Pop, kaže da taj motiv može da ima ograničeni efekat.\n„Mislim da oni žele da postignu kompromis, ali ne žele dakapituliraju. S jedne strane, postoji velika podrška nuklearnom programu - to je pitanje nacionalnog ponosa. S druge strane, ljudi su svesni ekonomske situacije i očekuju da će političari pregovorima postići ublažavanje sankcija.“\nEksperti kažu da to znači pronaći formulu kojom će se ograničiti iranski nuklearni program tako da medjunarodna zajednica dobije uveravanja da Teheran neće pokušati da proizvede atomsku bombu, bez insistiranja da se program okonča, što bi želele neke zemlje. Ublažavanje sankcija bi trebalo da bude dovoljno da zadovolji Iran kratkoročno, a da istovremeno ne ukloni njegov motiv za dalje ustupke na duži rok.\n„Glavne sankcije koje se odnose na naftu i finansije ne bi trebalo da budu ukinute u ovom trenutku,“ ističe Gabriel Rifkind.\nMedjutim, to je upravo ono na čemu Iran insistira na kraju ovog procesa, možda u roku od šest meseci. Ma koliko su pregovori bili teški do sada, ukoliko se želi da oni uspeju, obe strane očekuju još naporniji razgovori i bolni kompromisi.


Policija je zabranila proteste zbog opasnosti od nasilja podsećajući na nasilje prošle nedelje, ali je ipak nekoliko desetina hiljada gradjana danas izašlo na ulice.\nPolicija je intervenisala i rasturila protest vodenim topovima, koji su bili napunjeni vodom obojenom u plavu boju, što će omogućiti policiji da prepozna demonstrante, kao i suzavcem.\nLokalni mediji su preneli da je uhapšen veliki broj ljudi ali se na zna tačan broj.\nNa današnji dan je peta godišnjica od kada je Peking odbio zahtev da se organizuju opšti izbori u Hongkongu. Ta odluka izazvala je Pokret kišobrana iz 2014. godine, kada je 79 dana finansijski i politički centar grada bio okupiran. Okupljanje je sazvao Civilni front za ljudska prava, nenasilna organizacija koja je takodje iza najvećih okupljanja poslednjih meseci.\nProdemokratski pokret je danas u šoku i zbog hapšenja prethodnog dana kada je privedeno pet istaknutih aktivista i tri poslanika. Medju privedenim su dva vodeća predstavnika Pokreta kišobrana Džošua Vong i Agnes Čou, stari 22 godine. Oni su uhapšeni u petak u zoru, optuženi za podsticanje na učestvovanje u nedozvoljenom okupljanju, i zatim su pušteni uz kauciju.\nŠefica evropske diplomatije Federika Mogerini je na margini skupa u Helsinkiju juče ocenila da je situacija u Honkongu "izuzetno zabrinjavajuća".\nU Vašingtonu predsednik SAD Donald Tramp je uputio poziv na smirenost i pozvao Peking da deluje "humano" prema demonstrantima.


VOJVOĐANI PORUČUJU: “Ideje Velike Srbije, Albanije i Hrvatske vode uništenju” – Portal za sve nacije i sve generacije\nHome / Vijesti / Regija / VOJVOĐANI PORUČUJU: “Ideje Velike Srbije, Albanije i Hrvatske vode uništenju”\nadmin 24 Aprila, 2017\tRegija, Vijesti Leave a comment 533 Views\nNovi Sad — Liga socijaldemokrata Vojvodine osudila je izjavu albanskog premijera Edija Rame da bi u budućnosti Albanija i Kosovo mogli da se ujedine.\nKako navode, budućnost jugoistoka Evrope je u saradnji i dobrosusedskim odnosima, a ne u priči o “velikim” državama.\n“Ideje Velike Albanije, Srbije ili Hrvatske neće doprineti boljem životu građana Balkana. Te ‘velike’ države neće otvoriti nova radna mesta, neće povećati plate, neće smanjiti inflaciju, neće napuniti frižidere ili obnoviti škole”, poručila je LSV u saopštenju ocenjujući da su “ideje ‘velikih’ država, ideje uništenja”.\nTa stranka ukazuje i da su ideje velikodržavnih projekata na prostoru Balkana dugo žive i da su bile izvor sukoba, ratova i nesreća.\n“Stotine hiljada ljudi stradalo je u ime ‘velikih’ balkanskih država, a čitav region je na začelju Evrope po svim ekonomskim merilima”, istakla je LSV uz poruku da treba ostaviti mitove i legende i raditi za bolju budućnost.\nPredsednik opštine Bujanovac Jonuz Musliju izjavio je da zvanična Tirana ima punu podršku za “ujedinjenje Albanije i Kosova”, ako izostane njihova evropska perspektiva, ali ne bez Preševa.\nMusliju je u izjavi za agenciju Preševa Jon rekao da podržava ranije izjave albanskog premijera Edija Rame i kosovskog predsednika Hašima Tačija o uniji Albanije i Kosova, ali smatra da “bez Niša nema ‘Velike Albanije'”.\nOsim toga, kosovski predsednik Hašim Tači rekao je za Radio Slobodna Evropa da će, ukoliko EU zatvori vrata Kosovu, “svi Albanci regiona živeti u jednoj jedinstvenoj državi kako bi se nastavilo dalje sa integracijom u evropsku porodicu”.\nPrevious KLUPKO SE ODMOTAVA – Orić napustio Srebrenicu tri meseca pre nego što je pala u srpske ruke?\nNext Nevjerovatni pad sa staze u provaliju, a vozač je uspio nekako da preživi (VIDEO)


Albanija: Na parlamentarnim izborima vodi Socijalistička partija Edija Rame - BiH Vijesti\nNaslovnica SVIJET Albanija: Na parlamentarnim izborima vodi Socijalistička partija Edija Rame\nNa parlamentarnim izborima održanim 25. aprila u Albaniji, a po broju glasova vodi, do sada vladajuća, Socijalistička partija premijera Edija Rame.\nPrema podacima u utorak objavljenim na web stranici Centralne izborne komisije (CIK), od prebrojanih 94 posto ili 4.894 biračkih mjesta od ukupno 5.199, Socijalistička partija Albanije vodi sa 48,66 odsto glasova ili sa 74 poslanička mandata.\nNa drugom mjestu je koalicija koju predvodi najveća opoziciona stranka, Demokratska partija Albanije Lulzima Bashe sa 39,40 odsto glasova ili 59 poslaničkih mjesta.\nNa terećem mjestu je Socijalistički pokret za integraciju, liderke Monike Kryemadhi, sa 6,86 posto glasova ili obezbijeđena četiri poslanika. Socijalistički pokret za integraciju je pred ove izbore sklopio sporazum sa Demokratskom partijom o zajedničkoj vladavini nakon izbora.\nSocijaldemokratska partija je osvojila 2,24 odsto glasova, čime je obezbijedila tri od 140 poslaničkih mesta u Skupštini Albanije.\nPrema reformisanom izbornom sistemu, ove godine se pored subjekata glasalo i za kandidate na osnovu otvorenih lista. Novina je bila i identifikacija birača biometrijskim dokumentima, kao i pilot projekat elektronskog glasanja sproveden u jednoj zoni Tirane.\nPrethodni članakČović protiv ukidanja duplih funkcija – većina izmjena izbornog zakona je prihvatljiva, ali ćemo biti protiv!\nNaredni članakFK Sarajevo od danas upravlja stadionom, Mandić objasnio zbog čega će plaćati 4.000 KM


Protest u Podgorici: Lukšić predstavljen kao dvorska luda\n24.05.2012. 20:00h 21.11.2016. 13:56h\nOkupljeni su nosili transparente sa porukama vlasti, među kojima su "Dosta je bilo pljačke", "Nisam protiv sistema, sistem je protiv mene", "Kome zakon leži u parama, tragovi mu smrde kriminalom"\nPODGORICA - Nekoliko hiljada građana krenulo je u četvrtak u protestnu šetnju u Podgorici, izražavajući nezadovoljstvo socijalno-ekonomskom situacijom i korupcijom u Crnoj Gori.\nNa petom ovogodišnjem protestu, koji organizuju Unija slobodnih sindikata (USS), Mreža za afirmaciju nevladinog sektora (MANS) i Studentska unija (SU), ponovo je zatražena promena vlasti u Crnoj Gori mirnim putem.\nOkupljeni su nosili transparente sa porukama vlasti, među kojima su "Dosta je bilo pljačke", "Nisam protiv sistema, sistem je protiv mene", "Kome zakon leži u parama, tragovi mu smrde kriminalom".\nTakođe, jedna grupa nosila je veliku fotografiju premijera Igora Lukšića, sa fotomontažom dodatom kapom dvorske lude. Protestna šetnja počela je ispred zgrade univerziteta, a završiće se okupljanjem pred zgradom vlade u Podgorici.\nPremijeru Lukšiću su ispred zgrade vlade poručili da je "marioneta", a bivšeg premijera i lidera vladajućeg Demokratske partije socijalista (DPS) Mila Đukanovića nazivali su "lopovom", "samozvanim ocem nacije", "donom" i "diktatorom". Najavljeni su novi protesti za sledeći četvrtak, i rečeno je da će oni trajati sve do promene vlasti."Naš otpor je tek počeo. Nećemo polurešenja I prazna obećanja, Hoćemo poštenu vlast koja radi za građane , a ne za organizovani kriminal", poručila je izvršna direktorica MANS-a Vanja Ćalović, dok su okupljeni uzvikivali, "dolje režim", "dolje vlada", "ostavke".\nĆalović je saopštila da građani traže "odgovornost, svoj novac i svoj život nazad" i ocenila da te promene "nisu male, već tektonske", jer je "kriminal srastao sa institucijama sistema". Govornici su članove bivših i sadašnjih vlada nazvali "zaštitnicima organizovanog krminala", vlast optužili za rasprostanjeni nepotizam, korupciju i pljačku i zatražili od nje da raskine štetne privatizacione ugovore. Sindikalni lider Janko Vučinić i studentski vođa Ognjen Jovović podsetili su na ovih dana obeleženu šestu godišnjicu nezavisnosti i ocenili da je 2006. godine "postavljen samo ram za sliku", a da je Crna Gora danas "privatna država" i "sivi dom". Protestnom šetnjom koja je počela ispred zgrade univeziteta, okupljeni su obišli ključne institucije iz sistema vlasti, koje su obezbedlivale policijske snage.\nProtestu su se priključili i pojedini opozicioni čelnici, lider Pokreta za promjene (PZP) Nebojša Medojević, potpredsednik te partije Branko Radulović, funkcioneri i poslanici Socijalističke narodne partije (SNP) Predrag Bulatpvić i Velizar Kaluđerović, te čelnik Nove srpske demokrartije (NOVA) Andrija Mandić. Peti građanski protest od početka godine protekao je bez incidenata, a novi je zakazan za četvrtak 31. maja u 18 sati.\nprotestPodgoricaantivladin protestigor lukšićdvorska luda


Podrška redovnom elektrosnabdevanju na teritoriji MUO - Glas Podrinja\nU ponedeljak 06. decembra 2021. godine, u Gradskoj upravi grada Loznice, sa početkom u 12:00 časova, održan je radni sastanak na temu organizacije podrške u obezbeđenju redovnog elektrosnabdevanja na teritoriji Mačvanskog upravnog okruga, sa akcentom na grad Loznicu i opštine Krupanj i Mali Zvornik.\nDomaćin sastanka bio je gradonačelnik Vidoje Petrović sa saradnicima. Prisustvovali su Živko Babović, pomoćnik načelnika Sektora za vanredne situacije MUP-a, Zoran Jevtić,predsednik opštine Mali Zvornik, Vesna Marjanović, zamenik predsednika opštine Krupanj, Ivan Spajić, v.d.načelnik Sektora za vanredne situacije Mačvanskog upravnog okruga sa saradnicima, predstavnici lovačkih udruženja sa područja Loznice, Krupnja i Malog Zvornika i odgovorni iz JP"Srbijašume". U radu sastanka učestvovao je i Vladan Krasavac načelnik Upravnog okruga i komandant Okružnog štaba za vanredne situacije.\nTema sastanka je uključivanje dobrovoljnih vatrogasnih društava,lovačkih udruženja i drugih struktura kao ispomoć i podrška redovnim službama u preventivnim i operativnim aktivnostima uklanjanja i raščišćavanja prostora oko distributivne mreže radi obezbeđivanja pouzdanog i neprekidnog snabdevanja električnom energijom u zimskom periodu na celokupnoj teritoriji lokalne samouprave.\nNeposredan povod za održavanje sastanka je obilazak 55 jedinica lokalne samouprave tokom februara, marta i aprila meseca ove godine, na kojima su identifikovani problemi u vezi elementarnih nepogoda i drugih opasnosti sa akcentom na zimsku sezonu i probleme obezbeđivanja neprekidnog napajanja električnom energijom uglavnom udaljenih i teško pristupačnih terena, gde su ranijih godina u zimskom periodu usled nepogoda postojali prekidi elektrosnabdevanja.\nU Mačvanskom upravno okrugu, prepoznate su Loznica, Krupanj i Mali Zvornik, kao lokalne samouprave u kojima su ranijih godina postojali navedeni problemi.\nRazgovaralo se o preventivnom delovanju i mapiranju rizičnih tačaka, kako bi se izbegli problemi u napajanju elektičnom energijom. Obaveza distribucije usmerena je na rasecanje 56 km dalekovoda po mesnim zajednicama uz dodastnih 25 km, čime se sprečava prekid u napajanju strujom, pa je u tu svrhu neophodno obezbediti motorne testere.\nGrađani moraju biti blagovremeno informisani kada se radi o planskom isključenju u svrhu rasecanja dalekovoda ,posredstvom sredstava javnog informisanja.\nZaključeno je da se u sprovođenju zadataka koji su u funkciji redovnog napajanja električnom energijom angažuju svi raspoloživi resusrsi lokalne samouprave, nevladinog sektora,dobrovoljna vatrogasna društva,članovi lovačkih udruženja,zaposleni u JP"Srbijašume" i predstavnici medija.


Od septembra kampanja za zaštitu imovine Srba u Bosne i Hercegovine – Srbija NASA Zemlja\nby admin August 2, 2021, 8:20 am 2k Views\nCilj je, prenose “Novosti”, da se preko diplomatsko-konzularnih predstavništava Srbije, udruženja naših sunarodnika širom sveta, tamošnjih medija, društvenih mreža, uputi poziv Srbima u inostranstvu da se jave da bi se sprečilo da ostanu bez kuća, njiva ili šuma u BiH.\nNavodi se da se uveliko sprovodi perfidan plan promene vlasništva i da su na najvećem udaru ljudi u dijaspori koji ne znaju šta se dešava u matici.\nKako se dodaje, Federacija BiH objavljuje oglase i poziva vlasnike da se jave kako bi se upisali u knjige, ali to čini preko lokalnih medija, “Službenog glasnika”, ili objavom na oglasnim tablama opština.\nOstavlja se svega 60 dana za javljanje, a ukoliko vlasnik do isteka roka to ne učini, imovina se upisuje na nekog drugog, najčešće na opštinu, kanton, neretko i na komšiju.\n“Želimo da dopremo do Srba u inostranstvu koji ne mogu ni da vide ove oglase, jer hoćemo da ono što je srpsko i ostane srpsko”, kaže za “Novosti” direktor Uprave za saradnju sa dijasporom i Srbima u regionu pri Ministarstvu spoljnih poslova Srbije Arno Gujon.\nOn dodaje da će Srbija pomoći da se obavesti što veći broj ljudi, ali da će se vlasnici imovine ili njihovi potomci javljati u kancelarije za pravnu pomoć u RS, kojih zasad ima u Banjaluci, Zvorniku, Bijeljini, Istočnom Sarajevu, Mrkonjić Gradu i Nevesinju.\nKoordinator rada Kancelarije za stručnu pravnu pomoć Srbima u BiH Đorđe Radanović kaže da su kancelarije već primile oko 4.000 prijava Srba da im je imovina oteta i uknjižena na opštine ili kantone po BiH.\n“Očekujemo da se broj prijava znatno uveća kada krene kampanja iz Srbije. Procena sa terena pokazuje da je vrednost imovine u ovih dosad podnetih 4.000 zahteva više od 100 miliona evra”, rekao je Radanović.\nOn navodi da je otimanje zemlje čiji su vlasnici Srbi prisutno je u svakom delu Federacije BiH i dodaje da za sada najviše primera otimanja ima na području Sarajeva, Mostara i Bihaća.\n“U kancelarijama imamo pravne timove koji pomažu našim ljudima. Zato, apelujem na sve Srbe kojima je oteta kuća, zemlja, šuma da nam se jave”, rekao je Radanović.\nGujon je objasnio da Uprava na čijem je čelu ovu veliku kampanju obaveštavanja Srba i zaštite njihovog imetka sprovodi sa Upravom za geodetske i imovinsko-pravne poslove RS, koja je i otvorila šest kancelarija.\nKako se navodi, do sada je održana serija sastanaka, a u toku su i pripreme da se Srbima omogući i javljanje preko mobilnih aplikacija “Viber” i “Vocap”.\nPo popisu iz 1991. godine, Srbi su imali grunt na oko 8.400 kvadratnih kilometara zemlje na području Federacije BiH.


Vranjska se truba do Njujorka čuje - Od Karnegi hola do školskih dvorišta | Slobodna reč\nVranjska se truba do Njujorka čuje – Od Karnegi hola do školskih dvorišta\nDuvački orkestar Slavic Soul Party iz Njujorka; Foto: FB stranica benda\nNJUJORK / VRANJE – Zvanično najbolji “BalkanSoul & GypsyFunk” duvački orkestar u Njujorku, kojeg je magazin National Geographic Music nazvao “jednim od njihovih omiljenih njujorških bendova ikada”, a o kojem je kritičar New York Times-a napisao da svira “sa veštinom i duhom” – orkestar Slavic Soul Party! , objavio je pesmu “Vranjsko Merako”, u kojoj je trubu svirao poznati vranjski muzičar Ekrem Mamutović.\nSredinom januara održan je najveći festival muzike sa Balkana u Njujorku, Zlatne Ustne Golden Festival, koji se nakon 35 godina uspešnog održavanja, ove godine zbog epidemiološke situacije održao onlajn. Jedini je njujorški festival pesme i igre ove vrste, a članovima benda Slavic Soul Party! su se na festivalu ove godine pridružili poznati trubači Ekrem Mamutović iz Srbije i Nizo Alimov iz Severne Makedonije. U pitanju je saradnja na dve numere – Natural Balkan Boy i Vranjsko Merako.\nKako su saopštili članovi benda Slavic Soul Party, “virtuoz Ekrem Mamutović” je ovih 9 Njujorčana naučio da odsviraju Vranjsko Merako na daljinu, virtuelno.\n“Vlasinsko Leto najbolji festival trube u Srbiji”\nRedakcija portala Slobodna reč razgovarala je sa Metom Moranom, šefom duvačkog orkestra Slavic Soul Party, koji ističe da sviraju muziku inspirisanu zvukovima Balkana, a naročito trubačima iz Srbije i Severne Makedonije.\nUnosimo i naš uticaj i kreativnost, jer ne živimo na Balkanu, te je bitno da naša muzika reflektuje i realnost naše zajednice ovde – započinje Moran, inače predavač i izvođač Muzičkog instituta Vejl pri Karnegi holu.\nKako objašnjava, svih 9 članova orkestra su profesionalni muzičari, koji sviraju mnogo stilova, pored balkanske muzike: džez, kamernu muziku, salsu, rok, njuorleanski stil, jevrejsku muziku itd. Cilj benda Slavic Soul Party je da nauče balkansku muziku uz mnogo poštovanja i autentičnosti koliko god je to moguće, a da tokom izvođenja neguju kreativni duh članova benda.\nNošeni učenjem i poštovanjem prema tradiciji, zaputili su se u Vranje, gde su 2006. godine upoznali Ekrema Mamutovića. Poslednji put su u Vranju boravili 2014. godine, a u međuvremenu su nekoliko puta dolazili kod Ekrema da uče sa njim i njegovim orkestrom.\nImamo izuzetno poštovanje prema srpskoj trubačkoj muzici, posebno za tradiciju iz Vranja i Vranjske Banje – dodaje Moran.\nSprijateljili su sa mnogim kolegama, romskim muzičarima, uključujući Ekrema, basistu Ćerima Bećirovića, tenoristu Nenada Bećirovića i dr. Ekrema smatraju “zapanjujućim” muzičarem, koji ima “neverovatno duboko znanje” o vranjskoj tradiciji: “On je velikodušan i promišljen učitelj i naša veza sa njim nam pomaže da predstavimo tradiciju srpske trubačke muzike američkoj publici”, dodaje Moran.\nProteklih godina smo čak i došli i učestvovali na festivalu Vlasinsko Leto u Surdulici. Za nas je ovo najbolji festival srpske trube! – zaključuje.\nEkrem: Žedni smo svirke\nMamutović za portal Slobodna reč kaže da saradnja sa kolegama iz Njujorka traje desetak godina, i da su nekoliko puta do sada dolazili da ih slušaju i nešto nauče o muzici sa ovih prostora, naročito u periodima kada se duvački orkestar sprema za Sabor trubača u Guči ili u sezoni romskih svadbi.\nKad god smo imali slobodnog vremena, pokazivali smo im kako da sviraju. Mnogo žele i vole da sviraju ovu muziku. Stalno su nas snimali i to izučavali – započinje Ekrem.\nKako objašnjava, zbog epidemiološke situacije tokom prošle godine, morali su da sarađuju onlajn, te je čoček koji su Njujorčani odlučili da se zove Vranjsko Merako, sniman na više lokacija u zavisnosti od članova. Dodaje da se svi nadaju kraju epidemije jer zavise od muzike:\nVeć počinjemo da budemo žedni za svirkom – kaže poznati vranjski trubač.\nOd Karnegi hola do školskih dvorišta u Srbiji\nBend Slavic Soul Party postoji više od 20 godina, ima 7 albuma i turneje u Sjedinjenim Američkim Državama, Kanadi, Meksiku, Evropi, Turskoj i Zimbabveu. Kako navode u biografiji, svirali su od “pašinih palata” do pabova za ronioce, od čuvenog Karnegi hola do školskih dvorišta u Srbiji, od festivalskih bina do nastupa u popravnim domovima. Imaju fanove “sa obe strane Atlantika” a u saradnike ubrajaju “trubačke zvezde iz Srbije, velikane scene Nju Orleansa” i “legendarne ulične bendove”.\n“Nastupi ovog benda u Bruklinu su postali destinacija zaljubljenika muzike iz celog sveta i poznati su po fenomenalnoj atmosferi” – pozivaju se na kritiku najuglednijeg dnevnog lista u Njujorku (New York Times).\nPrethodni članakOve nedelje u Vranju duplo više zaraženih\nSledeći članakU Vranju preminula još jedna osoba


Rusi dolaze, a Amerikanci i Englezi nastoje da ih zaustave – Zvornik Danas\nNaslovna/VIJESTI/Kolumne/Rusi dolaze, a Amerikanci i Englezi nastoje da ih zaustave\nNeki centri moći iz Vašingtona djeluju protiv opstanka Republike Srpske, ali je ona do sada uspijevala da se odbrani i da u međunarodnoj zajednici nađe partnere koji su joj u tome pomagali, navodi naučni savjetnik Instituta za evropske studije iz Beograda Miša Đurković\nRazgovarala: Jovanka NIKOLIĆ/SRNA\nBEOGRAD – Amerikanci i Englezi pokušavaju da spriječe uticaj Rusije i NJemačke na Balkanu, a svake dvije godine krugovi u Vašingtonu nastoje da revidiraju Dejtonski mirovni sporazum i centralizuju BiH, upozorava naučni savjetnik Instituta za evropske studije iz Beograda Miša Đurković.\nOn u intervjuu Srni ocjenjuje da Vašington i London stoje iza masovnog preseljenja stanovništva ka EU, o čemu DŽordž Soroš otvoreno govori.\nĐurković ističe da je glasanje u Unesku protiv prijema samoproglašenog Kosova, prije svega, velika diplomatska pobjeda Rusije, ali i pokazatelj promjena na globalnom nivou.\n„Prisustvujemo laganom prekomponovanju odnosa moći u svetu i približavamo se kraju jednopolarnog sveta u kojem Amerika može da radi šta god želi. Taj proces će ići sporo i SAD i Velika Britanija će i dalje imati ogromnu ulogu u svetu, ali više ne mogu sve“, ocjenjuje Đurković.\nOn upozorava da su „mreže zapadnih centara moći toliko jake i uticajne da u svakom trenutku mogu da otvore nove sukobe i ponovo gurnu naše narode jedne na druge“.\nĐurković kazuje da „neki centri moći iz Vašingtona“, po tradiciji, djeluju protiv opstanka Republike Srpske.\n„Svedoci smo da se svake dve godine obnavljaju njihovi napori u traženju revizije Dejtona i veće centralizacije BiH. Međutim, postoje i drugi centri koji takve akcije ne podržavaju“, napominje Đurković.\n„Srpska je do sada uspevala da se odbrani od takvih napada i da u međunarodnoj zajednici, pa i na Zapadu, nađe partnere koji su joj u tome pomagali“, ističe Đurković.\nOn ocjenjuje da su odnosi vlasti i opozicije u Republici Srpskoj „odavno veoma loši, što nije dobro za njenu stabilnost i opstanak“.\n„Već godinama apelujem da lideri dve najveće političke grupacije preuzmu odgovornost… Pretnje zatvorom i optužbe za izdaju jesu neprihvatljiv način političke borbe“, smatra Đurković.\nOn navodi da je migrantska kriza pokazala koliko je Balkan ranjiv, neuređen i eksplozivan poslije decenija zapadnog miješanja, koje je, navodno, sve vrijeme nastojalo da „stabilizuje region“.\nĐurković ističe da se stvari komplikuju, a „ulozi podižu“ usljed dešavanja u Siriji i upozorava da se posljedice te destabilizacije mogu očekivati i na našem prostoru.\n„Na Bliskom istoku je u pokretu više od 18 miliona ljudi, a bar milion je krenuo ka Evropi. To nosi ogromne bezbednosne i ekonomske izazove za zemlje koje su na putu“, navodi Đurković u intervjuu Srni.\nOn upozorava da postoji mogućnosti da zapadne zemlje zaustave prijem izbjeglica, a da novi migranti nastave da dolaze na Balkan, što bi Srbiju učinilo jednim velikim sabirnim centrom.\n„Ima puno glasova u Evropi koji bi nam dodelili takav zadatak i apelujem da se na sve načine odbranimo od toga. Treba svakako izbeći duže zadržavanje i naseljavanje ovih mučenika na našem prostoru“, zaključuje Đurković.\nbalkan miša đurković rusi dolaze srpska\nOd korone preminuo član Štaba za vanredne situacije grada Zvornik


Globalni indeks mira: Ovo su najbezbednije zemlje na svetu - National Geographic Srbija\nGlobalni indeks mira: Ovo su najbezbednije zemlje na svetu\nKoje zemlje spadaju u top 10 najbezbednijih, a koje u 10 najnestabilnijih zemalja, saznajte u nastavku...\nOBJAVLJENO: 02. 06. 2017.\nStanje mira u svetu, prema Globalnom indeksu mira za 2017 (Global Peace Index 2017), blago se popravilo nabolje u poslednjih godinu dana. Prema rezultatima godišnje analize Instituta za ekonomiju i mir (IEP) nivo mira u svetu porastao je za 0,28 procenata.\nOd ukupnog broja analiziranih zemalja, stanje se popravilo u 93, a pogoršalo u 68 država. Skala Globalnog indeksa mira ima pet podeoka, jedan označava najmirniju, odnosno najbezbedniju, a pet najmanje bezbednu zemlju na svetu.\nIsland, sa indeksom 1,111, i dalje ostaje najbezbednija zemlja na svetu, čvrsto zacementirana na prvom mestu liste još od 2008. godine. Slede ga Novi Zeland (1,241), Portugalija (1,258), Austrija (1,265) i Danska (1,337).\nPriroda koja ostavlja bez daha: Predivni Island na malo drugačiji način (VIDEO)\nSa druge strane, najnemirnija zemlja na svetu trenutno je Sirija (3,814), iza koje slede Avganistan (3,567), Irak (3,556), Južni Sudan (3,524) i Jemen (3,412).\nMeđu prvih 10 na listi najmirnijih, osim navedenih, nalaze se i: Češka (1,36), Slovenija (1,364), Kanada (1,371), Švajcarska (1,373) i Irska (1,408).\nTop 10 lisu najnestabilnijih država sveta dopunjuju: Somalija (3,387), Libija (3,328), Sudan (3,213), Centralnoafrička republika (3,213) i Ukrajina (3,184).\nDetaljan globalni pregled stanja mira u svetu može se videti na interaktivnoj mapi, za svaku državu pojedinačno.\nMapu možete pogledati OVDE\n*Zapratite našu novu Fejsbuk stranicu >>> https://www.facebook.com/natgeo.rs/\nNajbezbednija zemlja na svetu\nNajnoviji izveštaji: Finska je najbezbednija zemlja na svetu\nNova istraživanja otkrivaju: Koja je najbezbednija zemlja za život?\nGde je Srbija na listi najbezbednijih zemalja na svetu?\n10 najlepših pećina na svetu


Za saniranje pustoši iza DPS-a potrebno mnogo vremena – Srbija NASA Zemlja\nZa saniranje pustoši iza DPS-a potrebno mnogo vremena\nby srbijanasazemlja March 25, 2021, 3:57 pm 1k Views\nOdgovarajući na poslaničko pitanje šefa poslaničkog kluba DPS-a i Liberalne partije Danijela Živkovića da li se oseća odgovornim što je stabilnost Crne Gore gotovo na osnovu svih parametara ugrožena i što se mnogi procesi odvijaju stihijski, bez sposobnosti Vlade da ih kontroliše, Krivokapić je rekao da nije saglasan da je u 100 dana rada ova Vlada, na bilo koji način, narušila međunarodni ugled Crne Gore.\n-Upravo suprotno, već u drugoj sedmici od preuzimanja dužnosti, boravio sam u Briselu i imao sastanke sa evropskim zvaničnicima, čime smo dodatno afirmisali opređeljenje Vlade na putu evroatlantskih integracija i odlučne posvećenosti sprovođenju reformi i ispunjavanju obaveza iz evropske agende – rekao je Krivokapić.\nOn je istakao da intenzivni bilateralni kontakti, razgovori koje je imao sa njemačkim kancelarom Angelom Merkel, austrijskim kancelarom Sebastijanom Kurcom i kontakti na ministarskom nivou potvrđuju otvorenost i spremnost međunarodnih partnera da sarađuju sa ovom Vladom.\nKrivokapić je rekao da je DPS svojim činjenjem pokazao da Crna Gora nema većih neprijatelja od njih samih, te pitao Živkovića da li je patriotski davati sebi plate od nekoliko desetina hiljada evra, stambene kredite od 300.000 evra, kao putovati džabe nacionalnim avio-prevoznikom, “a onda licemjerno lamentirati nad njegovom sudbinom kada računi stignu na naplatu”.\n“Sve čega ste se uhvatili, propalo je ili je pred propadanjem. Kako stigne koji izveštaj o finansijskom stanju u javnim institucijama – svugđe milionski minusi. Za razliku od imovine vaših partijskih vođa koja raste obrnuto proporcionalno. Vi, kao grupacija, ne umete da funkcionišete u normalnim i redovnim uslovima – naveo je Krivokapić.\nPrema njegovim rečima, poluge moći koje je DPS uspostavio za 30 godina vladanja državom još su u stanju da destabilizuju crnogorsko društvo.


Ambasada Sjedinjenih Američkih Država u Bosni i Hercegovini suspendirala je Memorandum o razumijevanju sa Zeničko-dobojskim kantonom (ZDK). Nakon što je Skupština ZDK donijela Izmjene i dopune Zakona o Ministarstvu unutrašnjih poslova s ciljem ograničavanja dobrog upravljanja, ambasador SAD-a u BiH Eric Nelson uputio je pismo vlastima ZDK u vezi sa suspenzijom Memoranduma o razumijevanju s Vladom tog kantona, saopćeno je iz Američke ambasade.\nU vezi s tim, ambasador Nelson je uputio pismo premijeru ZDK Mirnesu Bašiću i predsjedvajućem Skupštine ZDK Ćazimu Huskiću, u kojem ih obavještava da je Ambasada Sjedinjenih Država donijela odluku da odmah suspendira Memorandum o razumijevanju, potpisan sa Vladom ZDK.\nMemorandum se odnosio na saradnju u borbi protiv korupcije posredstvom programa američkog višeg savjetnika za borbu protiv korupcije.\n“Nedavno usvajanje amandmana na Zakon o Ministarstvu unutrašnjih poslova kojima se ograničava nezavisnost policije, transparentno i dobro upravljanje, pravna sigurnost te vladavina zakona, dovelo je do zaključka u Ambasadi SAD da Vlada ZDK neće biti pouzdan partner u borbi protiv korupcije”, navodi se u pismu.\nU pismu se, istovremeno, ističe kako Američka ambasada i nadalje ostaje posvećena promoviranju demokratije, transparentnosti, odgovornosti i demokratskog upravljanja u Bosni i Hercegovini i cijelom zapadnom Balkanu, “u skladu sa standardima koje zemlje regiona moraju zadovoljiti kako bi osigurale ostvarenje ciljeva za napredovanje na evropskom putu”.\n– Kao pokazatelj ovakve posvećenosti, predsjednik Biden potpisao je novu Izvršnu uredbu kojom se proširuju kriteriji za uvrštavanje na listu sankcija, sve kako bi se odgovorilo na postojeće izazove poput korupcije i ostalih radnji koje opstruiraju ključne institucije i međunarodne sporazume, uključujući nove sporazume i institucije – navodi se u pismu ambasadora Nelsona upućenom čelnicima ZDK.\nTags\t#Ambasada SAD u BiH\t#zdk\nStevanović za BHRT: Imamo dovoljno znanja i iskustva za eventualni novi val pandemije


beograđanin | Tuzlanski.ba\nSrbija: Beograđanin uhapšen sa 150 kilograma marihuane\nPolicija u Beogradu je uhapsila N. N. (29), osumnjičenog za neovlašćenu proizvodnju i prodaju opojnih droga, saopštilo je danas Ministarstvo unutrašnjih poslova Srbije, prenosi Anadolu Agency (AA). Tokom pretresa stana koji osumnjičeni koristi, policija je…\nBeograđanin Pedro Gajić (39) bio je iznenađen kada su mu na Institutu za javno zdravlje rekli da, po svemu sudeći, ima koronavirus i da ne treba da izlazi iz kuće. Kako je nedavno istakao prethodnih…\nIspovijest Beograđanina nakon posjete gradu soli a objavljenoj na jednom blogu uveliko kruži društvenim mrežama među građanima Tuzle. Prenosimo je u cijelosti: Došao sam u Tuzlu poslovno, prvi put, priznajem sa nekom manjom dozom straha da…\nBeograđanin djevojci umjesto ruža poslao 101 metlu\nBivši dečko jedne Zemunke odlučio je da joj malo napakosti tako što će joj za 8. mart poslati 101 metlu umjesto 101 ruže. U cijeloj ovoj drami našao se Ivan T., radnik kurirske službe, koji…\nBeograđanin uhapšen zbog neovlaštenog pristupa računaru američke firme\nSrbijanska policija je nakon razmjene razmenom podataka sa Federalnim istražnim biroom (FBI) SAD-a, u koordinaciji sa Posebnim tužilaštvom za borbu protiv visokotehnološkog kriminala, uhapsila S. S. (20) iz Beograda, zbog postojanja osnova sumnje da je…


Migracije – Islamofobija\nPočetna / Migracije\n28/10/2020\tAnalize, Migracije Comments Off on Seksualno nasilje nad migrantima ženama i djecom je zanemareno\nProblematika migracija u Bosni i Hercegovini je i dalje priča bez kraja i igrajuća predstava bez režisera. S jedne strane su iscrpljeni migranti, dok s druge strane lokalne vlasti i stanovništvo u Unsko-sanskog kantona (USK), koji su najviše izloženi posljedicama neuređenosti u oblasti migrantskih tokova. Posljednjih godinu dana je primjetan …\n12/10/2020\tAnalize, Balkan, Migracije Comments Off on Ko profitira zbog nerješavanja migracijskih tokova u Bosni i Hercegovini?\nKad pomislimo da nas ne može iznenaditi neka nova rekcija ili aktivnost u vezi sa problematikom migracija u Bosni i Hercegovini, redovno nas ponovo iznenade događaji na terenu. Namjera migranata je jasna, nedvosmislena i neskrivena, ići prema zapadnoevropskim državama i stalno pokušavati, ne odustajati od sna i konačnog cilja. Proklamovane …\n01/09/2020\tAnalize, Migracije Comments Off on BiH (konačno) mora preuzeti svoju ulogu u upravljanju migracijama\nPiše: Safet Mušić Do maja 2020. godine vlasti u Bosni i Hercegovini zabilježile su 5.047 novih dolazaka migranata u BiH, a u odnosu na isti period 2019. godine (8.804), to predstavlja smanjenje od 43 posto. Samo u maju vlasti BiH zabilježile su 512 dolazaka, što u odnosu na maj 2019. …\n19/08/2020\tAnalize, Balkan, Migracije Comments Off on Zakaria: Iz Libije bježim od rata i želim bolji život!\nMeđu migrantima koji se nalaze u Bosni i Hercegovini u zadnje vrijeme je sve više državljana Libije, a migracije iz ove nekada stabilne države počele su još 2011. godine, kada je ubijen njen dugogodišnji predsjednik Moamer Gadafi. Od 2015. godine Libija je faktički podijeljena između dvije rivalske vlade, pobunjeničke snage …\n12/07/2020\tAnalize, Migracije Comments Off on Duži boravak u BiH ostavlja posljedice na migrante\nStanje migracija u Bosni i Hercegovini je i dalje vrlo složeno te predstavlja izazov u humanitarnom, zdravstvenom, ali i u sigurnosnom smislu. Posebno je i dalje pogođen prostor Unsko-sanskog kantona, gdje policija svakodnevno reaguje u cilju održavanja javnog reda i mira. Izdvaja se nekoliko faktora koji utiču na migrantsku situaciju …\n03/07/2020\tAnalize, Migracije Comments Off on Globalni trendovi ukazuju da će migracije trajati desetljećima\nMigrantska situacija u Bosni i Hercegovini stalno dobija nove karakteristike i ostaje predmet interesa političkih opcija. Naravno više iz razloga kako da se ta tema iskoristi u predizborne svrhe, nego u cilju objektivnog sagledavanja situacije i iznalaženja mogućnosti trajnog rješenja ovog pitanja. Podaci koji dolaze iz država u kojima počinju …\n30/06/2020\tAnalize, Balkan, Migracije Comments Off on Nove “push-back” strategije umjesto solidarnosti i humanosti\nPovodom najnovijih događanja na Egejskom moru, Međunarodna organizacija za migracije (IOM) izrazila je duboku zabrinutost zbog upornih izvještaja o kolektivnom u nekim slučajevima nasilnog protjerivanju migranata, na granici između između Grčke i Turske. U posljednjih nekoliko mjeseci uočena je nova praksa, od strane grčke obalne straže, na šta ukazuju međunarodni …\n24/06/2020\tAnalize, Balkan, Migracije Comments Off on Krijumčarenje migranata u stalnom porastu\nMigrantska situacija u Bosni i Hercegovini iz dana u dan postaje sve složenija, a takvom stanju doprinose i različiti stavovi predstavnika vlasti kada je riječ o odnosu i reagovanju prema ljudima u pokretu. Već treću godinu najveći teret dolaska ljudi u pokretu u BiH nose vlasti u Unsko-sanskom kantonu (USK), …


! /Tužilaštvo istražuje uvoz respiratora u RS, umiješani i Dodikovi savjetnici / Radio Sarajevo\nBN televizija/Posebno odjeljenje vodi istragu o uvozu respiratora\n! / Tužilaštvo istražuje uvoz respiratora u RS, umiješani i Dodikovi savjetnici\n09. 04. 2021. u 21:07:00 Radiosarajevo.ba\nPosebno Odjeljenje za suzbijanje korupcije, organizovanog i najtežih oblika privrednog kriminala Republičkog tužilaštva RS vodi istragu o uvozu respiratora koje je u toku prošle godine uvezla firma Medietik iz Banje Luke.\nOvo su potvrdili u Republičkom tužilaštvu u kojem tvrde da su u toku istraga i prikupljanje dokaza, piše BN.\nNaročito je zanimljiv uvoz 50 kineskih respiratora VG70 preko jedne švicarske firme koje je FZO ugovorom platio 6,7 miliona maraka, više od 134 000 maraka po komadu.\nTagovi: Tužilaštvo BiH RS istraga Milorad Dodik ljudi procesi respiratori korupcija uvoznici


BiH /Vakcinisat ćemo se zadnji u Europi, ništa prije proljeća / Radio Sarajevo\nMinistarstvo vanjskih poslova BiH/Turković tokom sastanka s Varhelyijem\nBiH / Vakcinisat ćemo se zadnji u Europi, ništa prije proljeća\n18. 12. 2020. u 16:35:00 Radiosarajevo.ba\nEvropski komesar za susjedstvo i proširenje Oliver Varhelyi objavio je danas na društvenim mrežama da EU radi sa državama zapadnog Balkana kako bi što prije dobile vakcinu protiv koronavirusa.\n"Dobar koordinirajući razgovor sa ministrima evropskih i vanjskih poslova zapadnog Balkana o najnovijem u krizi Covid-19. Radimo na tome da osiguramo da vakcine protiv Covid-19 budu pravovremeno dostupne u zemljama zapadnog Balkana, jer počinju njihova primjena u EU", naveo je Varhelyi na Twitteru.\n"Izdvajamo sredstva za aranžmane za podršku i koordinaciju. U pandemiji stojimo uz zapadni Balkan, čija je budućnost u EU. Mi stojimo uz svoje partnere u susjedstvu i šire, pandemiju možemo prevladati samo zajedno", napisao je Varhelyi.\nEvropski komesar za proširenje je danas putem videokonferencije razgovarao sa ministrima vanjskih poslova iz zemalja regiona, upravo oko načina kako da se regionu pomogne u snabdijevanju vakcinama protiv koronavirusa.\nEU namjerava da, što je prije moguće, omogući da ove vakcine budu dostupne i za zemlje regiona.\nIpak, kako navode pojedini srbijanski mediji, gnjev svih sa zapadnog Balkana izazvala je vijest da distribucija vakcina preko Covax programa, za koje su sve zemlje uplatile po pet miliona dolara, neće početi prije maja.\nNa ovom sastanku sudjelovala je zamjenica predsjedatelja Vijeća ministara i ministrica vanjskih poslova Bosne i Hercegovine Bisera Turković.\nMinistarstvo vanjskih poslova BiH: Turković tokom sastanka s Varhelyijem\nMinistrica je zahvalila povjereniku na organizaciji sastanka koji je još jedna potvrda kontinuirane potpore i pomoći Europske unije regiji zapadnog Balkana. Navela je da je BiH već poduzela ozbiljne korake u nabavci velike količine vakcina za najugroženije i prioritetne grupe građana koje bi trebale stići u prvom kvartalu 2021. godine, te da nadležna tijela nastavljaju intenzivan rad na osiguravanju dodatnih količina.\n"Naša država kao i druge zemlje regije, očekuju daljnju pomoć svojih europskih partnera u nabavci dodatnih količina vakcina kako bi se postigla što viša stopa procijepljenosti", saopćeno je iz MVP-a.\nTagovi: Olivér Várhelyi sastanak EU Bosna i Hercegovina vakcina zapadni Balkan koronavirus COVID-19\nSvijet / Nekadašnja miss Engleske je dio tima za COVID vakcinu: Težak rad se isplatio\nJens Spahn / Njemačka planira vakcinaciju od 27. decembra


Vučić poslao poruku predsedniku Kine povodom krize na Kosovu - Sputnjik Srbija\nVučić poslao poruku predsedniku Kine povodom krize na Kosovu\n11:43 23.11.2018 (osveženo 12:02 23.11.2018) Preuzmite kraći link\nPredsednik Srbije Aleksandar Vučić i predsednica Vlade Republike Srbije Ana Brnabić zamolili su ambasadora Kine Li Mančanga da prenese kineskom rukovodstvu da Srbija nikad nije bila u težoj situaciji, a Mančang je uzvratio da će već u toku dana o tome obavestiti predsednika Kine.\nPredsednik Vučić i premijerka Brnabić obavestili su ambasadora Kine o najnovijem razvoju situacije, posle jutrošnjeg upada jedinica Rosu u Severnu Mitrovicu.\nDrama na KiM, u „bitku“ uključene i velike sile (video, foto)\nVučić i Brnabićeva su zamolili ambasadora Lija da prenese kineskom rukovodstvu da Srbija nikad nije bila u težoj situaciji, uprkos svojim stalnim pozivima na mir i stabilnost, uz ozbiljan i odgovoran pristup rešavanju svih problema.\n„Upad jedinica Rosu u Severnu Mitrovicu pokazao je da su snage Kfora, odnosno NATO-a, namerno obmanjivale sveukupnu javnost i danas je svima jasno po čijem nalogu i u sprezi sa kojim silama su predstavnici NATO-a lagali“, rekao je predsednik Vučić.\nKomentarišući uvođenje taksi na srpsku robu, zbog čega očekuje reakciju Evropske unije, jer je reč o kršenju Sporazuma o stabilizaciji i pridruživanju i CEFTA sporazuma, Brnabićeva je naglasila da je to pitanje i za Ujedinjene nacije, jer je Unmik jedan od potpisnika tih sporazuma i da u tom smislu očekuje podršku Kine u najvažnijoj svetskoj organizaciji.\nAmbasador Li je rekao da Kina odlično razume šta se dešava na Kosovu i Metohiji i da je to već poznati scenario napada na integritet Srbije.\nKineski ambasador je istakao da će predsednik Si u toku dana biti o svemu obavešten i da Srbija može da računa na podršku Kine.\nAleksandar Vučić, Kina


Iz Novog Sada zalivaju lešnike u Malom Zvorniku SMS porukom - Inovacije\nSistem za navodnjavanje koji se kontroliše putem SMS poruka, rezultat rada Lazara Jovanovića i Zorana Đukića, studenata iz Novog Sada, imaće uskoro svetsku premijeru. Njihov projekat predstavljaće Srbiju na prestižnom takmičenju inovatora u agraru i prehrambenoj industriji Future agro challenge, koje se ove godine, od 12. do 15. marta, održava u Johanesburgu, u Južnoj Africi.\nA Jovanović, student Fakulteta tehničkih nauka, i Đukić, s Prirodno-matematičkog fakulteta, razvili su ovaj jedinstveni sistem koji se pokreće i zaustavlja putem SMS poruke kako bi rešili problem zalivanja zasada lešnika nedaleko od Malog Zvornika, mesta u kom žive Jovanovićevi roditelji. Ovaj sistem može na isti način da vlasniku “odgovori” i na pitanja o vlažnosti zemljišta ili nivou vode u rezervoaru.\nDa Jovanović, nekim slučajem, ima parcelu u blizini Novog Sada, oni sistem ne bi ni razvijali. Bilo bi im lakše da se odvezu do parcele i zaliju mlade biljke.\n– Kada smo počeli da radimo, shvatili smo da je to mnogo više od samog zalivanja mojih 20 ari i počeli smo da razvijamo ozbiljan sistem – priča Jovanović, koji bi do kraja juna trebalo da završi studije na studijskoj grupi Elektrotehnika – energetska elektronika i električne mašine. – Pokazalo se da je i tržište prepoznalo naš rad, tako da su mnogi sistemi već našli svoje mesto na parcelama u Srbiji. Ovaj vedri apsolvent, koji je uz studiranje angažovan i u kompaniji “Šnajder elektrik”, čiji je stipendista, kaže da su vrednost projekta prepoznali i na konkursu Future agro challenge za našu zemlju, a i da je taj projekat, među 80 pristiglih iz raznih zemalja, izabran u finale koje se održava u Johanesburgu.\n– Već smo kupili karte, napravili prezentaciju, i spremamo se da boje Srbije branimo na najbolji mogući način – zadovoljan je Jovanović. – Straha i treme nema, a posebno nam je značajno to što je cilj takmičenja, pre svega, da inovatore poveže sa investitorima, kako bi kvalitetni projekti ugledali svetlost dana. Kako smo čuli, imamo veoma velike šanse za visok plasman, tim pre što je problem suše i navodnjavanja prisutan u gotovo celom svetu, a pre svega u državama Afrike.\nNe žele da prodaju, nude licencu\nJovanović kaže kako nisu spremni da prodaju svoj patent, već razmišljaju o tome da ponude licencu.\n– Verujem da bi ovo rešenje bilo dobro prihvaćeno u Poljskoj, Ukrajini, Italiji i, naravno, u afričkim zemljama – kaže Jovanović. – O svemu tome će, naravno, moći više da se priča kada se vratimo iz Johanesburga.\nPoslednja izmena 12 Mar, 2017 13:46\nTagovi: sistem koji kako novog future agro ovaj jovanović kaže problem putem sada održava koje način